‘Uda honetan, Mintzanet!’ – Mintzanet\nPosted on 2014-07-07 2019-05-24 Author MintzanetCategories AlbisteakTags albisteak, euskara, Mintzanet, uda\nMintzanet egitasmoaren helburua euskaraz jarduteko aukera ez duen pertsona orori etxetik atera gabe euskara praktikatzeko modua ematea da. Hori bermatzeko, euskaraz jardun nahi duten guztiek, edonon daudela ere, euskaraz nahi adina aldiz hitz egiteko aukera dute\nwww.mintzanet.net webgunearen bidez. Egitasmoa guztiz doakoa da eta ezinbesteko bi oinarri ditu: bidelaguna eta bidelaria. Bidelaguna euskaraz dakien eta hainbat arrazoi tarteko euskaraz egiteko aukera ez duen orori mintzapraktika egiteko aukera ematen dion euskalduna da, eta, bidelaria, berriz, euskara hobetu nahi duena.\nUdako kanpaina honen bidez, ‘Uda honetan, Mintzanet!’, bidelagunak lortu nahi ditugu, bidelariei euskara praktikatzeko aukera eman ahal izateko.\nMintzanet proiektuak munduan zehar barreiatuta dauden euskaldunei zein Euskal Herrian bertan daudenei euskaraz jardun ahal izateko doako aukera ematea du helburu. Hori bai, normala den bezala, elkarren arteko komunikazio bermatzeko gutxieneko euskara maila izatea lehenesten da.\nMintzanet Osakidetzan jarri dugu martxan\nSabrina Otegui, Euskaltzaleak euskal etxeko irakaslea: “Mintzaneten parte hartzen dutenei nabaritzen zaie, praktika handia da diasporan bizi garenontzat”\nII. Mintzanet Sariak banatuko ditugu gaur\n5 thoughts on “‘Uda honetan, Mintzanet!’”\nkaixo,,,,euskeraz hitzegiten dut normalean, baina hobetzea gustokoa nuke.,,,posible ahal da??? ea nor animatzen den!!1Urola garaiko naiz.\nMintzaneten parte hartzeko izena eman behar duzu:\nZurekin harremanetan jarri ginen. Berriro bidaliko dizut korreoa badaezpada.\nGorka Alvarez Esteibar(e)k dio:\nMintzaneten parte hartzeko zein pauso eman behar ote diren jakin nahiko nuke.\nSartu webgunean, http://www.mintzanet.net, eta bertan aurkituko duzu informazio osoa.\nPrevious Previous post: Mintzanet, EKEn\nNext Next post: Uda honetan, zure argazkiak ikusi nahi ditugu!\nEuskaraldian izena emateko herritarren txanda da orain 2020-09-25


KONDESTABLE CIVIVOXA. AZAROAK 27 OSTIRALA. 19:00\nEzinezkoa da Bee Gees bereiztea Fiebre del sábado noche lanetik; edo Joe Cocker, 9 semanas y media filmetik, edota Los Bravos taldea, Los chicos con las chicas pelikulatik. Proposamen honen bidez, hainbat abesti ekarriko ditugu gogora. Abestiak ez daude soinu-bandan sartuak baina betirako gelditu dira zein bere filmari loturik. Garai eta estilo guztiak arakatuko ditugu, bai eta hainbat filmografia ere, hau da, amerikarrak, espainiarrak, ingelesak, frantsesak, italiarrak edo brasildarrak… Printza musikal ospetsu eta mitikoak gogoratu eta entzunen ditugu, guztiak ere Zazpigarren Artearen 125eko historian ondutako film askori behar bezalako bereizgarritasuna emanikoak. Hainbat formatu erabiliko ditugu, baina batez ere, binilozko diskoak.\nYoutube kanelean bizian ikusidezaketo: https://youtu.be/lws_8kFnRQg


Arratia: Garizumako otoitzaldia Iñaki Jauregiren eskutik\nApokalipsi liburuan, Zazpi elizei egindako idaztiak oinarri lez hartu dauz Iñaki Jauregik garizumako otoitzaldia gauzatzeko. Eliza bakoitzaren egoerea azaldu ostean, itaun bi egitera animatu gaitu: Zer dinotso honek Arratiako Elizari? Zer dinosku honek guri? Tarteka kantu eta antifonak erabili dauz. Atoan igaro dira erretiroaren ordu biak.\nJoanek Asia Txikiko zazpi elizari egindako idaztiak dira. Zazpi zenbaki sinbolikoa da. Osotasunaren irudia da: zazpi eliza, zazpi idazti, zazpi tronpeta...\nKreazinoa ere zazpi egunetan jartzen da.\nZazpi idaztiak zazpi eliza hareik biz dabezan egoerak adierazten dabezan egiazko idaztiak dira. Joanek, eliza bakoitza bere deratsunekin eta bere argaltasunekin deskribazten dau. Zazpi eliza honek Eliza unibertsalaren irudi dira, tokiko eliza bakoitzean agertzen dana; Jainkoaren Berbea aldarrikatu eta eskerrak emotera alkartzen dan tokiko eliza bakoitzean.\nLaster berton laburpen osoa...\nARRATIAKO ELIZA GARIZUMA 2019.\nZure aurpegi bila gabiltza gu, Jauna;\nUste on izan Jaunagan eta izan gizon;\nNola den aita bere aurrentzat bihotz-bera,\nHalantxe, Jauna, fededunentzat da onbera.\nZazpi elizei egindako idaztiak: 2,1-3,22\n1. Efesoko Elizari\n2. Esmirnako elizari\n3. Pérgamoko elizari\n4. Tiatirarako elizari\n5. Sardesko elizari\n6. Filadelfiako elizari\n7. Laodiceako elizari\nJuanek Asia Menorreko zazpi elizari egindako idaztiak dira. Zazpi zenbaki sinbolikoa da. Osotasunaren irudia da: zazpi eliza, zazpi idazti, zazpi tronpeta…\nKreaziñoa ere zazpi egunetan jartzen da\nZazpi idaztiak zazpi eliza hareik bizi dabezan egoerak adierazten dabezan egiazko idaztiak dira. Juanek eliza bakoitza bere edertasunekin eta bere argaltasunekin deskribatzen dau. Baina irudiz beteriko idazti honeik gizaldi guztietako elizarentzat baliagarri dira. Zazpi eliza honeik Eliza unibertsalaren irudi dira, tokiko eliza bakoitzean agertzen dana; Jainkoaren Berbea aldarrikatu eta eskerrak emotera alkartzen dan tokiko eliza bakoitzean.\n1. EFESOKO ELIZA\n2,1 Idatz iezaiozu Efesoko eliz elkartearen aingeruari: Hona zer dioen zazpi izarrak bere eskuineko eskuan dauzkanak, urrezko zazpi argimutilen erdian dabilenak: 2 Ezagun‑ezagunak ditut zure egintzak, zure lanbide neketsua eta eramanpena*. Badakit ezin duzula jende gaiztoa jasan, eta,benetan apostolu izan gabe, beren buruak apostolutzat zituztenak aztertu eta gezurtitzat utzi dituzula. 3 Baduzu eramanpenik eta niregatik nekeak jasan dituzu, etsi gabe. 4 Baina zure aurka badut zerbait: galdu egin duzula hasierako maitasuna*. 5 Hartu gogoan, beraz, nondik erori zaren; damu zaitez, eta itzuli lehengo jokabidera. Bestela, zuregana joan eta bere lekutik kendu egingo dut zure argimutila. 6 Halere, hau duzu zeure alde: nik ere gorroto ditudan nikolaiten* egintzak gorroto dituzula.\n7 Ulertzeko gauza denak uler beza Espirituak eliz elkarteei esaten diena. Garaileari, Jainkoaren paradisuan dagoen bizi‑arbolako fruituetatik emango diot jaten.\nJainko Jauna Efesoko elizarengana zuzentzen da esanez eskutik daroala, bere babesean daukala. Zazpi izarrak daroaz eskutik, zazpi elizak daroaz eskutik. Hona zer dioen zazpi izarrak bere eskuineko eskuan dauzkanak, urrezko zazpi argimutilen erdian dabilenak. Euren ekintzen kandeleroetan Kristoren egia daroen kristau alkarteak mundu osoa argiz betetzen dabe.\nArratiako eliza ere eskutik daroa. Gure eliza honetan Jesus bera dago. Nigan ere. Eskutik garoaz, naroa. Horrek konfiantzaz bizitzera eroan behar gaitu. “Hain maite izan eban Jainkoak mundua, bere Semea bialtzeraino”\nAbestia: ZURE ESKUETAN DOT BIZIA, ASKATU NAGIZU, JAUNA HAUNDIA!\nKristau alkartean dagoan Aintzaz beteriko Jainkoak ezagutzen ditu bere ekintzak. “Ezagutzen ditut zure ekintzak” Jauna poztu egiten da barrutik jatorkozan bere aurkako erasoen aurka eta kanpotarren pertsekusiñoen aurka leial irauten dauan gotzainagaz. “Ezagun‑ezagunak ditut zure egintzak, zure lanbide neketsua eta eramanpena*. … Baduzu eramanpenik eta niregatik nekeak jasan dituzu, etsi gabe.”\nJaunak ezagutzen ditu nire ekintzak. Ezagutzen dau gure eliza ere. Bizi dogun egoera makalaz, larriaz ere jabetzen da\nKristo jabetzen da Efesoko Elizaren fideltasunaz.\nZerbait baloratzen bada fideltasuna da. Leial jokatzen dot, pertsonalki? Leial jokatzen dau gure Elizak bizi dogun egoera honetan? Jesusenganako leialtasuna bizi dau gure Elizak?\nBaina badago zerbait Kristok Eliza honi aurpegira botatzen deutsona: Baina zure aurka badut zerbait: galdu egin duzula hasierako maitasuna*. Hasierako Jainkoarekin eban alkartasunaren irudia ez da gaur eguneko Efesoko elizaren jarrera. Jainkoaren aintza bilatu beharrean euren haunditasunaren bila dabiltza. Kristo bere emaztea dan Elizaren hasierako maitasunaren epeltasunagatik minduta agertzen da.\nEgoera honetan Kristok bere ikasleak bihotzbarritzera deitzen ditu. Euren bihotzean sartu, euren pekatuaz jabetu eta garai bateko maitasuna bizkortzera. Hartu gogoan, beraz, nondik erori zaren; damu zaitez, eta itzuli lehengo jokabidera.\nHasierako maitasuna galdu dau gure Arratiako Elizak? Nik ere, garai bateko Jainkoarenganako maitasuna galdu egin dot? Garizuma bihotz barritzeko garaia da. Zertaz bihoitzbarritu behar dau Arratiako Elizak? ….eta nik?\nAbestia: BIHOTZ BARRIA GUGAN SORTU, ARNAS BIZKORRA BARNE MUINETAN EMOIGUZU.\nBaina guzti hau esan ondoren Kristo Eliza honengana zuzentzen da kontsolamendua eta errekonozimendua adierazteko: Halere, hau duzu zeure alde: nik ere gorroto ditudan nikolaiten* egintzak gorroto dituzula.\nEfesoko Elizari dinotsona kristau guztiontzat da baliagarria, entzuteko belarriak dituen guztientzat. Bakar bakarrik Jainkoaren Berbea entzun eta norbere bihotzean onartzen dauanak, eta bizitzan frutua emotera daroanak irabazi ahal dau betiko bizitzako koroea.\nUlertzeko gauza denak uler beza Espirituak eliz elkarteei esaten diena. Garaileari, Jainkoaren paradisuan dagoen bizi‑arbolako fruituetatik emango diot jaten.\nZazpi idaztietan garaileari koroe bardina eskeintzen jako: betiko bizitza. Elizako ikonografian bizitzaren zuhaitza Kristoren kurutzeaz identifikatua izan da.\n2. ESMIRNAKO ELIZA\n8 Idatz iezaiozu Esmirnako eliz elkartearen aingeruari: Hona zer dioen lehenak eta azkenak, hila zegoenak eta bizira itzuli zenak: 9 Ezagun‑ezagunak ditut zure atsekabea eta pobretasuna; halere, aberats zara. Badakit nola iraintzen zaituzten, judu direla esan arren Satanasen elkarte* besterik ez diren horiek. 10 Ez izan beldur jasan behar izango duzunaz; hara, zuetariko batzuk kartzelara botako ditu deabruak, zuek probatzeko, eta apur batez* atsekabetuak izango zarete. Izan zaitezte leial heriotzaraino eta garaipen‑koroa, betiko bizia, emango dizuet.\n11 Ulertzeko gauza denak uler beza Espirituak eliz elkarteei esaten diena. Garaileak ez du bigarren heriotzaren zigorrik jasango.\nEsmirnako Elizaren idaztian heriotzaren aurrean betiko eta garaile atera dan lez agertzen da Kristo. Hona zer dioen lehenak eta azkenak, hila zegoenak eta bizira itzuli zenak. Kristo munduko agintari guztien gainetik dagoenak, heriotzaren gainetik baita ere, konfiantza eta animoa ezarri nahi deutsiez, enperadorearen kultoa arbuiatzearren, pertsegiduta aurkitzen diran kristiñauei.\nNor da niretzat Jesus? Bera da nire Jauna, gauza guztien gainetik jarrita daukadana? Bera da Jainkoaren Semea, gure bizitza bizitzaz bete dabena?\nJesus Jauna jabetzen da Esmirnako alkartean bizi dabezan zapalkuntza, pobrezia, irainakaz. Baztertuta bizi dira. Uri aberats eta komertzial baten ekonomiko pobrezia bizi dabe. Inguruan dagoan gizarteak barre eta burla egiten deutsie. Gainera judioak dira gogorrenak. “Satanasen sinagoga” deitzen deutse Kristoren heriotza eta berbizkundearen kontrako doktrinak zabaltzen dabezan judioei. Badakit nola iraintzen zaituzten, judu direla esan arren Satanasen elkarte* besterik ez diren horiek\nAbestia: ZAGOZ NIREKIN, JAUNA, LARRIALDIAN\nOstera, gizonen aurrean pobrezian bizi diran honeik, Jainkoaren aurrean aberats bakarrak eurak dira, inork kenduko ez deutsien altxorra daukielako. Dana kendu ahal izango deutsie, inkluso heriotzaz meatxatuko dabez, baina ezerk ez inork ezin izango deutsie kendu betiko bizitza.\nAbestia: JAUNA DOT ARGI ETA SALBAMEN\nEz ete da gure Eliza lar aberatsa munduko aberastasunetan, Jainkoaren aurrean aberats izateko? Lar konsideratua, oraindikan? Haundi izatearen ametsez? Ez ete daukagu haundi izataren egarria? Ez ete dogu bilatu behar elizaren txiki bihurtzea (decrecimiento) Neuk, pertsonalki, zelan bizi dot pobrezia? Neu ere ez ete naz haundiguran bizi?\nJaunak ez deutsez ezkutatzen izango dabezan arazoak. Ez izan beldur jasan behar izango duzunaz; hara, zuetariko batzuk kartzelara botako ditu deabruak, zuek probatzeko, eta apur batez* atsekabetuak izango zarete. Izan zaitezte leial heriotzaraino eta garaipen‑koroa, betiko bizia, emango dizuet.\nFededun izateak, Jainkoagan sinisteak ez deuskuz bizitzak dakarskuzan nekeak kenduko. Alderantziz: Gaur egun kristau izatea, eliztar zareala esatea…gutxietsia da.\nBaina erasoaldiak eta espetxeak ezin ditu bildurtu. Proba horretan euren fedearen testigantza emon ahal izango dabe. Erasoaldia laburra izango da apur batez atsekabetuak izango zarete. Ondoren eguzkiak argi egingo dau eta pazko garaipenaren koroa hartuko dabe Izan zaitezte leial heriotzaraino eta garaipen‑koroa, betiko bizia, emango dizuet.\nJainkoari leial izateak ondorioa dauka: Pazko garaipena. Pazkora garoazen bidea kurutzetik igarotzen da.\nAbestia: ZU ZARA GURE POZA KURUTZ SALBATZAILEA\n3. PERGAMOKO ELIZA\n12 Idatz iezaiozu Pergamoko eliz elkartearen aingeruari: Hona zer dioen aho-biko ezpata zorrotza duenak: 13 Badakit ongi non bizi zaren: Satanasek bere tronua duen lekuan. Nirekiko leial iraun duzu, eta ez duzu ukatu nireganako fedea, ez eta Antipas nire lekuko leiala zuen artean, Satanas bizi den toki horretan, hil zuten egunetan ere.\n14 Badut, ordea, zertxobait zure aurka: hor dituzula zeurekin Balaamen irakatsiei jarraitzen dieten batzuk; hark irakasten zion Balak‑i israeldarrak nola erorarazi bekatuan, sasijainkoei eskainiriko haragia jatera eta Jainkoarekiko desleial izatera* bultzatuz. 15 Era berean, zuk ere badituzu nikolaiten irakatsiei jarraitzen dieten batzuk. 16 Damu zaitez, beraz; bestela, zuregana joango naiz laster eta horien aurka borroka egingo dut neure ahoko ezpataz.\n17 Ulertzeko gauza denak uler beza Espirituak eliz elkarteei esaten diena. Garaileari mana ezkutua emanen diot, eta harritxo txuri bat* ere bai, eta harritxoan izen berri bat idatzia, hartzen duenak bakarrik ezagutuko duena.\nJauna aho-biko ezpata zorrotza duena lez azaltzen da. Berak ez dau onartzen kristau fedearen eta pagano erlijioaren arteko sinkretismoa. Badagoz batzuk paganoen bizitza eta oiturekin kontajiatu diranak. , hor dituzula zeurekin Balaamen irakatsiei jarraitzen dieten batzuk, hark irakasten zion Balak‑i israeldarrak nola erorarazi bekatuan, sasijainkoei eskainiriko haragia jatera eta Jainkoarekiko desleial izatera* bultzatuz. Bizitzea tokatzen jaken giroan, kristauak euren Kristorenganako fedea sendotasunez bizi behar dabe, Jainko eta Salbatzaile bakar lez. Horregaitik bultzatzen ditu eta gonbidatzen ditu fede autormenean eta bizitza testigantzan leialtasunez jokatzera. Kristo eta Satanasen artean ez dago ezer baterakoirik.\nEz ete dogu guk ere gure kristau izatea, kurutzea hartu eta Jesusi jarraitzea (hauxe da kristautasuna!) fede komodo bategaz lotzen? Kristiñauak garala dinogu,… baina neurri baten!. Ebanjelioa eta gaurko munduko baloreak bat egin nahirik: komodidadea, bizitza lasaia, arrisku bako bizitza…, balore honeik ebanjelioarekin, kurutzearekin lotu nahia. Hau ez da Jainkoarentzat gogoko! Ezinezkoa da!\nNahiz eta arriskuz beteriko egoera bizi, Jaunak, Pergamoko alkartean, kristau leialak aurkitu ditu, euren fedea garbi mantentzearren edozertarako gertu dagozanak. Kristoren fedeagaitik bere bizia emon eban Antipasen antzean.\nGaur Arratiako Elizara etorriko balitz, aurkituko leukez, gure artean, pertsona leialak?\nAbestia: HEMEN NOZU, JAUNA, ZURE NAHIA EGIN DAGIDAN!\nBide zuzenetik aldendu diran Pergamoko kristau honei, Jaunak bihotz barritzera gonbidatzen ditu. Damu zaitez, beraz; bestela, zuregana joango naiz laster eta horien aurka borroka egingo dut neure ahoko ezpataz.\nGaraileari betiko bizitza eskintzen deutse. Metafora bi erabiltzen ditu: mana eta izen barridun harri zuri bat. Garaileari mana ezkutua emanen diot, eta harritxo txuri bat* ere bai, eta harritxoan izen berri bat idatzia, hartzen duenak bakarrik ezagutuko duena.\nZeruko janaria, mana, azkeneraino ezkutatuta egongo da. Harri zuriak judeoen arteko epaiketetan erabiltzen zan ezaugarria adierazi ahal dau: Epaiketan epaileak norbait libre gelditzen zala adierazteko erabiltzen ebana.\n4. TIATIRAKO ELIZARI\n18 Idatz iezaiozu Tiatirako eliz elkartearen aingeruari: Hona zer dioen Jainkoaren Semeak, begiak sugarra bezalako eta oinak brontze goriaren antzeko dituenak: 19 Ezagun‑ezagunak ditut zure egintzak, zure maitasuna, fedea, zerbitzugintza eta eramanpena; zure azken egintzak lehenengoak baino ere bikainagoak dira.\n20 Baina badut zerbait zure aurka: bere burua profetesatzat duen Jezabel* horri utzi egiten diozula bere irakatsiekin nire zerbitzariak engainatzen, Jainkoarekiko desleial izan eta sasijainkoei eskainiriko haragia jatera bultzatuz. 21 Astia eman diot damu dadin, baina ez dio bere desleialkeriari uko egin nahi izan. 22 Hara, gaixotasun larria bidaliko diot berari, eta atsekabe handia berarekin desleialkerian bat egin dutenei, jokabidez aldatzen ez badira. 23 Haren jarraitzaileak heriotzaz joko ditut, eta jakingo dute eliz elkarte guztiek ni naizela buru‑bihotzak ikertzen dituena eta zuetako bakoitzari bere egintzen arabera emango diena.\n24 Zuek, ordea, Tiatirako besteok, ez duzue onartu doktrina hori eta ez duzue ezagutu <>* deitzen duten hori. Zuei ez dizuet beste zamarik leporatzen; 25 eutsi kementsu orain duzuenari, ni itzuli arte. 26 Garaileari, nire nahia egiten azkeneraino irauten duenari, agintea emango diot nazioen gain, 27‑28 nik neure Aitarengandik hartu dudan agintea; burdinazko makilaz gobernatuko ditu, buztinezko ontzia bezala puskatuko. Gainera, goizeko artizarra* emango diot.\n29 Ulertzeko gauza denak uler beza Espirituak eliz elkarteei esaten diena.\nJesus Jainkoaren Seme lez agertzen da. Hona zer dioen Jainkoaren Semeak.\nJesusen Jainkoarengan sinistu behar dogu. Ez dau balio Jainkoarengan sinisten dogula esateak. Ze Jainkogan? Jesusen Jainkoarengan!!!!.\nHasieran alkarteari goraipamen izugarria egiten jako. Ezagun‑ezagunak ditut zure egintzak, zure maitasuna, fedea, zerbitzugintza eta eramanpena; zure azken egintzak lehenengoak baino ere bikainagoak dira. Denpora eta erasoaldiak igaro arren, fedean eta maitasunean iraun egiten dabe, ez dira hotzitu. Fede hori maitasunean eta elkar zerbitzuan agertzen da.\nBaina goraipamen honi salakuntza gogor batek jarraitzen deutso. Mundukoikerietan jaustea, Jezabelen eraginez. Halan da guztiz ere bihotzbarritzeko aukera eskeintzen deutso.\nBaina, barriro, Jaunak zintzo iraun dabeak goraipatzen ditu. Zuek, ordea, Tiatirako besteok, ez duzue onartu doktrina hori eta ez duzue ezagutu <>* deitzen duten hori. Zuei ez dizuet beste zamarik leporatzen; 25 eutsi kementsu orain duzuenari, ni itzuli arte.\nDanak ez dira bardinak. Danetarik dago Eliza honetan…eta gure Elizan. Gaur jeneralizatu egiten da. “Danak dira bardinak” esaten da. Ez da egia!!! Jakin behar dogu bereizten. Jainkoak bereizten dau.\nGaraileari, leial irauten dabenei, Jaunak bere ahalmenean parte hartzea eskeintzen deutse, eta, azkenean, artizarra. Garaileari, nire nahia egiten azkeneraino irauten duenari, agintea emango diot nazioen gain, nik neure Aitarengandik hartu dudan agintea; burdinazko makilaz gobernatuko ditu, buztinezko ontzia bezala puskatuko. Gainera, goizeko artizarra* emango diot. Garaileak ez dau Kristoren agintaritzan bakarrik parte hartuko, baita bere argi diztiratsuan ere. Kristo da artizarra, gure bizitzak argiz betetzen dituana.\nAbestia: BAI, MAITE DODALA, JAUNA, ZURE LEGEA\nHauxe da betiko Eliza: Gauza onez eta txarrez betea. Halan da be, Jainkoak maitasunez begiratzen deutso eta beti aukera barriak eskeintzen deutsoz. Zelan epaituko leuke Jaunak gure Arratiako eliza? Eta nik Jainkoarekin leial jokatzen dot? Ni zelan epaituko ninduke?\n1 Idatz iezaiozu Sardesko eliz elkartearen aingeruari: Hona zer dioen Jainkoaren zazpi espirituak eta zazpi izarrak dituenak: Ezagun‑ezagunak ditut zure egintzak; bizi denaren itxura duzu, baina hilik zaude. 2 Zaude erne, eta indarberri ezazu oraindik bizirik daukazuna*, erabat hil baino lehen. Zure jokabidea nire Jainkoaren aurrean behar bezain ona ez dela ikusi dut. 3 Oroit zaitez nola entzun eta onartu duzun mezua: euts iezaiozu, aldatu jokabidea. Zeren, erne ez bazaude, lapurra bezala etorriko bainaiz, gutxien espero duzun orduan etorriko ere. 4 Baina badituzu Sardesen beren jantziak zikindu ez dituzten batzuk. Nirekin ibiliko dira zuriz jantzirik, merezi baitute. 5 Garailea zuriz jantziko dute*, eta ez dut kenduko haren izena biziaren liburutik; eta haren alde aterako naiz neure Aitaren eta honen aingeruen aurrean.\n6 Ulertzeko gauza denak uler beza Espirituak eliz elkarteei esaten diena.\nGainbeheran dagoan uria da Sardes. Kristau alkartea ere egoera antzekoan aurkitzen da. Alkarteak lehenengo espiritua galdu egin dau. Hilda edo hilzorian dago Hona zer dioen Jainkoaren zazpi espirituak eta zazpi izarrak dituenak: Ezagun‑ezagunak ditut zure egintzak; bizi denaren itxura duzu, baina hilik zaude\nZelan ikusen dot nik Arratiako Eliza? Bizkaiko Eliza, Eliza orokorrean? Hilzorian? Ikusten deutsagu etorkizunik? Itxura bai, baina barrutik ezer ez! Ikusten dogunez, honelango egoera larriak bizitzea ez da gaurkoa! Eta nire neure kristautasuna zelan bizi dot? Kristau izena bai, baina izana?\nJaunak heriotza egoera honetatik itxartu nahi dau eliza hau. Alkarteak berak uste dau bizirik dagoala, baina bere kristautasuna hitz huts bat da, ez dauka ezelango errealitaterik. Banaka batzuk bakarrik bizi dabe leialtasun hori. Beharrezkoa dabe bihozbarritzea. Zaude erne, eta indarberri ezazu oraindik bizirik daukazuna*, erabat hil baino lehen. Zure jokabidea nire Jainkoaren aurrean behar bezain ona ez dela ikusi dut.\nAbestia: ERRUKI HUTSA DOGU, JAUNA, ERRUKIA TA MAITASUNA\nKristoren hitzak heriotzaren lozorrotik itxartzeko gonbidapenak dira. Azaleko kristautasunetik, barruko bizitzarik ez daukan kristautasunetik itxartzeko deia. Oroit zaitez nola entzun eta onartu duzun mezua: euts iezaiozu, aldatu jokabidea. Zeren, erne ez bazaude, lapurra bezala etorriko bainaiz, gutxien espero duzun orduan etorriko ere.\nElizan beti sortu dira fede ilun hori bizi izan dan egoeretan fede biziago bat bizitzeko taldeak sortu dabezan pertsonak (erlijioso ordenak) Gure Elizan zerbait barria sortu beharrean ez ete gagoz! Baina gaur egun sortzen dabiltzan erlijioso komunitate, mugimendu barriak… hori da Elizaren barriztapenera garoazen bidea? Ez ete dabe laikoek, gitxi izan arren, beste era bateko eliza bat, espiritualtasun barri bat sortzeko protagonismoa hartu behar?\nBaina Sardesen badagoz batzuk, gutxi izan arren, leial iraun dabenak. Hainbeste hildakoen artean badagoz bizirik dagozanak. Bateoko jantzi zuria zikindu ez dabenak. Baina badituzu Sardesen beren jantziak zikindu ez dituzten batzuk. Nirekin ibiliko dira zuriz jantzirik, merezi baitute. Garailea zuriz jantziko dute*, eta ez dut kenduko haren izena biziaren liburutik; eta haren alde aterako naiz neure Aitaren eta honen aingeruen aurrean. Jantzi zuriak Jainko aintzaren adierazgarri dira, betiko bizitzaren adierazgarri, Jainkoaren erreinuan parte hartzeko aukeratuak.\nGuk, gure Elizan, ikusten ditugu leial irauten daben kristauak? Non? Nortzuk? Badago gaur egun, Elizan, eredu barriren bat?\nSardesko elizaren laiño baltzak desegin egingo dira leial iraun dabenen jantzi zurien eraginez. Gainera leial izan diran gutxi honeik masa guztia fermentatuko daben legamiña izan ahal dira, euren neba-arrebak heriotzatik bizitzara atera ahal izateko, Jaunaren laguntzaz.\nAbestia: ZAUDE GUREKIN ILUNA DA, ZUREKIN GAUA EGUNA DA.\nApokalipsis liburuan hainbeste aldiz agertzen diran jantzi zuriak Paradisuaren adierazgarri dira. Gizakiak mundua dan eremu honetatik Paradisurako bidean darrai. Bertan sartzeko ezinbestekoa da Kristok, Berarengan sinisten eta jarraitzen deutsenei eskeintzen deutsen jantzi zuria.\nGure Elizak bizi daben egoera ere oso makala da. “Resto” ala “residuo” “hondakina ala hazitakoa” gara? Ez gaitu kezkatu behar gitxi izateak. Kezkatu behar gaitu ore (masa) guztia fermentatzen dauan legamiña ez izateak. Arratiako Eliza ikusten dauanak, ze eliza mota ikusten dau? Erakargarria? Konprometitua? Ni ikusten nabenak zelango kristau mota ikusten dau? Nire bizitza estiloak, nire gauzak egiteko erak, nire alaitasunak, leialtasunak…. Jesusen jarraitzaile izatea erakargarri egiten dau?\nIdatz iezaiozu Filadelfiako eliz elkartearen aingeruari: Hona zer dioen santuak, egiazkoak, Daviden erreinuko giltza* duenak ‑‑hark irekia ezin du inork itxi, eta hark itxia ezin inork ireki‑‑: 8 Ezagun‑ezagunak ditut zure egintzak, eta inork itxi ezin duen atea utzi dut zure aurrean zabalik. Indar handirik ez duzun arren, onartu duzu nire mezua eta ez duzu ukatu nire izena. 9 Horra, Satanasen elkarteko* batzuk emango dizkizut nik eskura, judu direla esan arren gezurrontzi huts direnetariko batzuk; zure oinetan ahozpez jartzera behartuko ditut, maite zaitudala jakin dezaten. 10 Iraunkor izateko nire agindua gorde duzulako, nik ere gordeko zaitut, lurreko bizilagunak probatzeko mundu osora iristear dagoen probaldikoan. 11 Laster nator. Eutsi daukazunari, zeure garaipen‑koroa inork ere ken ez diezazun.\n12 Garailea neure Jainkoaren tenpluko zutabe egingo dut, eta ez da gehiago handik irtengo; neure Jainkoaren izena eta neure izen berria idatziko ditut harengan; bai eta neure Jainkoaren hiriaren izena ere, zerutik, nire Jainkoarengandik, jaisten den Jerusalem berriaren izena.\n13 Ulertzeko gauza denak uler beza Espirituak eliz elkarteei esaten diena.\nFiladelfia idazti hau hartu baino 80 urte lehenago terremoto batek desegin egin eban. Herri txiki eta garrantzi gutxiko uri bat bihurtu zan. Bertako kristau alkartea ez zan ugaria, baina espirituz handia zan. Jaunak, Esmirnako elizaren antzean, goraipatu egiten dau. Esmirnan lez, hemen ere kristauei, judeoen alkartetik jatorkez erasoaldiak. Idazti honen helburua konfiantza emotea da eta Jaunarenganako leialtasunean irauan dagien animatzea, esperantza sortzea.\nKristo “santu eta egiazkoa” izenburuekin agertzen da. Izenburu honeikin Jesus Jainko lez agertzen da eta “giltza” daukana. Hona zer dioen santuak, egiazkoak, Daviden erreinuko giltza* duenak ‑‑hark irekia ezin du inork itxi, eta hark itxia ezin inork ireki—Jesus da Jainkoarengana garoazen bidea. Bera Jainko eta gizon-emakumeen arteko bitartekaria. Bera Jainkoarenganako atea zabaldu ahal dauan giltza.\nBenetan da niretzat Jesus egiazkoa Jainko bakarra?\nAbestia: JESUS MUNDUKO ARGIA, JESUS ZINEZKO EGIA, JESUS BETIKO BIZIA\nFiladelfiako alkarteak fedeari leial izanik iraun dau. Ez da berekautan itxi, misiñora zabaldu da: Jaunak ezagutzen ditu bere ekintzak eta bere lanak. Frutuak emongo dituala prometitzen deutso. Alkartea ugaritu egingo da. Lehen pertsegitzen ibili diran judio batzuk ere konbertidu egingo dira. Ezagun‑ezagunak ditut zure egintzak, eta inork itxi ezin duen atea utzi dut zure aurrean zabalik. Indar handirik ez duzun arren, onartu duzu nire mezua eta ez duzu ukatu nire izena. Horra, Satanasen elkarteko* batzuk emango dizkizut nik eskura, judu direla esan arren gezurrontzi huts direnetariko batzuk; zure oinetan ahozpez jartzera behartuko ditut, maite zaitudala jakin dezaten.\nFiladelfiako alkartea, indargea izanik bere konfiantza osoa Jainkoaregan jartzen dauan alkartea da. Bere makaltasunean ezkutatzen da bere indarra: Jainkoaren berbea zaintzean eta besteen artean bere testigantza emotean. Bere leialtasunagatik Jaunaren babesa izango dabe beti. Iraunkor izateko nire agindua gorde duzulako, nik ere gordeko zaitut, lurreko bizilagunak probatzeko mundu osora iristear dagoen probaldikoan. Laster nator. Eutsi daukazunari, zeure garaipen‑koroa inork ere ken ez diezazun.\nGaur eguneko Elizak ere bere indargetasunean, makaltasunea, ezer ez izatean, baztertua izatean…. aurkitu behar dau indarra, Jainkoaren indarra. Bere indarretan barik Jainkoaren indarrean oinarritzen da Elizaren indarra.\nAbestia: ZU ZARA, JAUNA, GURE BIZITZA TA POZA\nMunduan bizi dan elizak, mundu guztiari dagokiozan probak jasan behar ditu, baina Jaunaren babesean egongo da beti. Garailea neure Jainkoaren tenpluko zutabe egingo dut, eta ez da gehiago handik irtengo; neure Jainkoaren izena eta neure izen berria idatziko ditut harengan; bai eta neure Jainkoaren hiriaren izena ere, zerutik, nire Jainkoarengandik, jaisten den Jerusalem berriaren izena.\nJerusalengo Elizaren zutabeak Pedro, Santiago eta Juan egozan kontsideratuta. Ba pasadizu honetan Elizaren zutabe lez jarriak dira leial iraun dabenak.\nBibliako hizkuntzan pertsona bati izena jartzeak, izen jartzaileak bere gain daukan aginpidea adierazi nahi dau. Jainkorengandik izena hartu dabenak bere babesean aurkitzen dira, Jainkoarentzat altxor preziatu bihurtzen dira.\n7. LAODIZEAKO ELIZA\n14 Idatz iezaiozu Laodizeako eliz elkartearen aingeruari. Hona zer dioen Amen‑ek*, testigu leial eta egiazkoak, Jainkoak egindakoen sorburuak: 15 Ezagun‑ezagunak ditut zure egintzak. Ez zara hotz, ez bero. Ai hotz edo bero bazina! 16 Baina epel zarelako eta ez bero, ez hotz, botagura emateraino nazkatzen nauzu. 17 Hau diozu: <>; eta ez dakizu gizarajoa zarena, errukarri eta behartsua, itsu eta biluzik zaudena. 18 Aholku hau ematen dizut: eros iezadazu zeuretzat sutan garbituriko urrea, aberats zaitezen, eta soineko zuriak zeure burua janzteko, larrugorri lotsagarritan ager ez zaitezen; erosi kolirioa begietan emateko, ikus dezazun.\n19 Maite ditudanei egiten diet agiraka nik eta horiek zentzarazten ditut; izan, beraz, sutsu eta aldatu jokabidez. 20 Hara, atean nauzu deika; norbaitek nire ahotsa entzuten badu eta atea ireki, harenean sartuko naiz eta elkarrekin afalduko dugu.\n21 Garailea neurekin eseraraziko dut neure tronuan, neu ere garaile izan eta neure Aitarekin beronen tronuan eseri naizen bezala.\n22 Ulertzeko gauza denak uler beza Espirituak eliz elkarteei esaten diena.\nLaodizeako herria aberatsa da. Nahiz eta lurrikarak jasan aurrera egiteko gai izan dan herria da Laodizea. Lana eta lino industria dauka.\nJauna hebreo hizkuntzako hitz baikor batez aurkezten da: “Amen” : Hau da “leial eta egiazko” dan testigu lez. Kristo Jainkoaren “Amen” da. Jesus ez zan izan bai eta ez. Beragan ez zan besterik egon “Bai” baino. Jainkoak egindako promesa guztiak Beragan baieztapena izan dabe. Kristo da Jainkoak elizari emondako baietza eta elizak Jainkoari emondako baietza.\nLaodizeako elizaren jokabidea guztiz alderantzizkoa da, ez “bai” ez “ez” dan eliza. Eliza honek bai Jainkoari eta bai munduari atsegingarri izatea, zerbitzea dauka helburu. Kristau alkartea, uri haretan bizi dan ongi izateaz kutsatuta dago eta epelkerian bizi da. Ongi izatearen kulturak ez dau Jainkoa ukatzen, alboratu egiten dau, ignoratu. (gaurko gure egoera: Ez da fedea ukatzen… alboratu baino) Ongia eta gaizkia konfundidu egiten dira. Indiferentismoa da nagusi. Pekatuaren sentidua ere galdu egiten da. Kontzientzia lokartu eta gaiztakeria ere onartu egiten dau. Hauxe da Laodizeako elizaren egoera.\nLaodizeako elizak ez dau berba baikor bat entzuten Jaunarengandik. Kristoren berarenganako epaiketa guztiz ezkorra da. Epelkeria hori Jainkoarentzat desatseginagoa da paganismoa bera baino. Egia eta leialtasuna dira Jesusen jarraitzaileen ezaugarriak. Hauxe da Laodizeako elizan falta dana. Ezagun‑ezagunak ditut zure egintzak. Ez zara hotz, ez bero. Ai hotz edo bero bazina!\nAbestia: ERRUKI, JAUNA, PEKATU EGIN DOGU-TA\nLaodizeako kristauak ondasunetan aberatsak dira. Gizarte eta komentzio mailan onartuak. Guztiz mundukoi bihurtuta dagoz. Mundukoiak dira. Euren ekintzak ez dabe Kristogan daukien fedea adierazten. Ez dira egoera haretan bizi daben Jainkoaren aurkako ekintzen aurrean kritikoak. Ez dira ez argi ez gatz. Eliza honen aurkako Kristoren berbea, eliza guztiei zuzendutako berben artean, gogorrena da. Kristorentzat iguingarria da euren jarrera. Kristok ez dau onartzen ambiguotasunik, azalkeriarik, barruko hustasunik. Laodizeako elizak bomittuke kanpora, urrin, ilunetara botatzeko mehatxua hartzen dau. Baina epel zarelako eta ez bero, ez hotz, botagura emateraino nazkatzen nauzu. Hau diozu: <>; eta ez dakizu gizarajoa zarena, errukarri eta behartsua, itsu eta biluzik zaudena.\nLaodizeako eliza Esmirnakoaren alderantzizkoa da. Hari dinotso Jaunak: “ “Ezaguzten dot zure pobretasuna, baina aberatsa zara” Ostera Laodizea aberatsa sentizen da baina pobrea da. Aberatsa sentidurik, bere indarretan oinarritzen dau bere izatea. Esmirnakoa, ostera, indar gutxi izatean, Jainkoarengan sentitzen da indartsu.\nLaodizeako elizari dinotsona guri ere dinosku Jaunak: “Oxala, hotza edo beroa bazina!” Hotza dana, pekatari sentitzen dana jabetu ahal da bere pekatuaz eta konbertidu ahal da. Ez hotz ez bero danak, bere lozorroan, pekatuan darrai eta ezinezkoa jako konbertitzea. Suz beterik dagoan Kristok, maitasunez erretan dagoan Kristok, hotz ez bero ez dana bere ahotik botaka egiten dau.\nHalan da be, ez dau azken berba. Eliza “pobre, itsu eta biluzik” dagoan honi Kristok bere laguntza eskeintzen deutso. Eurak, hain komertziante onak diranak, sutan purifikatutako urrea erosi beharra daukie. Euren begiak garbituko daben kolirioa, euren bilustaunaz jabetu eta Kristoz jantziteko, bateoaren jantzi zuriaz. Aholku hau ematen dizut: eros iezadazu zeuretzat sutan garbituriko urrea, aberats zaitezen, eta soineko zuriak zeure burua janzteko, larrugorri lotsagarritan ager ez zaitezen; erosi kolirioa begietan emateko, ikus dezazun.\nJaunak beti eskintzen dau aukera. Urrunduta dagoan Eliza ere maite dau eta bereganatu nahi dau. Gure Arratiako Eliza ere bereganatu nahi dau. Ni ere, neure pobrezian, neure hoztasunean…. bereganatu nahi nau.\nAbestia: JAUNAGAN DAGO ERRUKIA, HARENGAN ASKATASUN UGARIA\nEuren bihotz barritzea benetakoa bada, azkenean Laodizeako elizak kariñoz eta maitasunez beteriko hitzak entzuten ditu. Jauna euren bihotzetako ate itxien atzean jartzen da eta ate joka hasten da. Zabaltzeko eskatzen deutse, sartu eta eurekin afaldu nahi dabelako. Betiko Jauna da, ardi galduen bila dabilen Jauna. Maite ditudanei egiten diet agiraka nik eta horiek zentzarazten ditut; izan, beraz, sutsu eta aldatu jokabidez. Hara, atean nauzu deika; norbaitek nire ahotsa entzuten badu eta atea ireki, harenean sartuko naiz eta elkarrekin afalduko dugu. Jauna bere semea maite eta zuzentzen dauan aita lez agertzen da.\nDei honekin Jesusek Laodizeako kristauak, eta garai guztietako eta toki guztietako elizak, euren epelkeriatik atera nahi ditu eta federa gonbidatu. Azkenean bere koroiaren hartzaile proba gainditzen dabenak izango dabe Jainkoaren tronuan jarteko aukera. Garailea neurekin eseraraziko dut neure tronuan, neu ere garaile izan eta neure Aitarekin beronen tronuan eseri naizen bezala.\nJESUSEK EBAN USTEA LORA FRUITU EGITEA. ERRUKITSUAK IZAN GAITEZEN JESUS DA BIDEA. ERRUKIAREN ARGIA, PAZKO GABEKO SUZIA, KRISTOREN ARGIZ JANTZI GAITEZEN ZABALDUZ GRAZIA.\nEtiquetas: arantzazu, areatza, arratia, artea, bedia, bikarioak, dima, ebanjelioa, garizuma, igorre, katekesia, lemoa, liturgia, zeanuri


Egape Ikastolan ikasleei bertako ibilbide luzeari amaiera emateko asmoz ikasbidaia antolatzeko ohitura dugu. Azken urteetan DBH 4. mailan eta aurrretik OHO ko 8. mailan burutu izan ohi da.\nUrte luze hauetan Urnietako Egapetarrak Europa aldera joan izan ohi dira bidaiatzera, London, Paris, Holanda, Italia, Alemania, Portugal,.... baita Pirineoetara ere. Seguru gaude zuetako askok oroimen ahaztezinak izango dituzuela.\nAurten ere, DBH 4. mailakoak lau urtez ilusio handiz eta lan mardula eginez ikasbidaia prestatuta zuten martxoaren 30etik apirilaren 3a bitartera Alsazia eta Oihan Beltza (Alemania) bisitatzera, hain zuzen ere. Eta hara non, xomorro madarikatu bat gurera iritsi zitzaigun!\nEskolak itxi ziren eta baita mugak ere. Hasiera batean esperantzarik ez genuen galdu eta ikasbidaia atzeratzea erabaki genuen ekainaren 1etik 5era. Baina xomorroak gure artean jarraitzen du eta aurten pena handiz ezin izango dugu gure ametsetako bat bete, bidaia bertan behera geratu da eta. Gure oroimenean geratuko da ikasturte hau eta bereziki ikasturte honetako DBH 4. mailako taldea.\nHemendik aurrera beste bidaiak egiteko aukera izango duzuelakoan gaude eta orduan ahal bezain ongi disfrutatu!!!


Hemen zaude: Jardunaldiak • Bizikletaren Erabilera Hirian. Gipuzkoan\nBizikletaren Erabilera Hirian. Gipuzkoan\nTokia: Eibar, Ordizia, Renteria, Tolosa, Zarautz, Zumaia\nMaiatzaren azken asteburuan BiciBizi 2017 lehen edizioa egingo da, eta horren harira egingo diren zenbait jardueraren artean, Energiaren Euskal Erakundeak parte hartuko du doako ikastaroak emanez; zehazki, hirian bizikleta erabiltzeaz ikastaroak izango dira, eta haien helburua da hiri ingurunetan bizikleta era seguruan, egokian eta errespetatu beharra dagoen arauen arabera erabiltzeko ezagutza zabaltzea nahi duten pertsona guztien artean.\nEuskal Autonomia Erkidegoan bizi eta adinez nagusiak izateaz gain, bizikletaz ibiltzeko oinarrizko ezagutzaren jabe diren pertsonentzat.\nEibar, 16:45h, Untzaga Plaza\nOrdizia, 10:45h, Majori Kiroldegia\nRenteria, 10:45h, Nafarroa Etorbidea (Kiosko)\nTolosa, 10:45h, Berazubi 1(Estadio eta zubi ondoan)\nZarautz, 16:45h, Lege Zaharren enparantza (Fueros)\nZumaia, 10:45h, Foruen Enparantza (Udaletxe ondoan)\nBi ordu eta erdi inguruko iraupena duten ikastaro horietan azalpen teorikoekin batera jarduera praktikoak egingo dira, besteak beste, honako hauek:\n· Martxari ekin aurreko egiaztapenak (gurpilen presioa, balaztak eta abar)\n· Oinarrizko ezagutza segurtasunaz zirkulazioan\n· Oinezkoekiko eta beste garraiobide batzuekiko bizikidetza\n· Bizikletaren segurtasuna\n· Bidegorrietatik eta partekatutako bideetatik ibiltzea, bidearekin elkarguneetatik eta abar zirkulatzea\n· Biribilgunetan sartzea, ibiltzea eta irtetea\n· Elkargune batzuetatik zirkulatzea (semaforoarekin ala ez, zebrabidearekin, bidea eman kasuan, etab.)\n· Bi bidetako kaleetan (bi noranzko edo noranzko bakarrekoa) ezkerretara jotzea.\nIkastaroan parte hartuko dutenek beren bizikleta eraman beharko dute ikastaroan erabiltzeko.


Erakusketa – PamplonaEsCultura\nHorno de la Ciudadelak Yago Vaillo artista, diseinatzaile eta arkitekto nafarraren ‘Chorégraphie ou l’art d’écrire la dance’ erakusketa hartzen du 2021eko abenduaren 17tik 2022ko urtarrilaren 30era. Erakusketak dantza eta pintura uztartzen ditu, kontenplazioa eta ekintza, estatikotasuna eta performancea. Hiru paper-mihise handiz osatuta dago, 10,00 x 2,20 metrokoa, ballet-dantzari baten oinen mugimenduaren laguntzaz margotua eta bere making-of-aren inguruko bideo baten proiekzioaz lagunduta.\nKondestable Civivoxeko bigarren solairuan ‘Beti izan ginen hemen! Manifestazio kultural eta politikoak LGTBI_Q (1977-2021) / Gu beti hemen, lehen lerroan! LGTBI_Q adierazpen politikoak eta kulturalak egiten (1977-2021) ’ erakusketa izango da ikusgai, 2021eko abenduaren 11tik 2022ko urtarrilaren 30era. Komisarioa: Fefa Vila Nuñez, zuzendari artistikoa‘ The future of the revolt. Memoria eta desioa LGTBI-Q ’, ‘Maitasun onaren liburua. Sexualitate bitxiak eta politika arraroak ‘eta’ ConTacto-ren egilea. Jolasgarritasunaren politika eta poetika’.\nKondestable Civivoxak AUTOPSIAK Asier Gogortza artistaren argazki erakusketa hartuko du Urtarrilaren 18tik otsailaren 2ra, Garaikide 2022 zikloaren barruan. Sarrera librea. Grekera zaharretik heldu da autopsia hitza. Euskarazko itzulpen zuzena “norberak ikustea” izanen litzateke, “αὐτός” (autos, norbera) eta “ὄψις” (opsis, ikustea). Hildakoaren gorpua behatu, hila dagoela egiaztatu eta heriotzaren kausak aztertzea dira autopsiaren xede nagusiak. Forenseen lan-metodoa paisaiari aplikatu zaio erakusketa hau osatzen duten bortz argazki multzo desberdinak egiteko orduan. Jendez hustu diren herriak, Berako bordak, Portugalgo tren geltokiak… denbora batean bizi-bizirik zeuden paisaiak hil-hurren edo erabat hilik ailegatu dira gure garaietaraino.\nKAMISHIBAI, BIDEOFORUMA ETA ERAKUSKETA SAN PEDROKO LIBURUTEGIAN\nSan Pedroko Liburutegi Publikoak hiru jarduera antolatu ditu (erakusketa ibiltari bat, bideoforuma eta kamishibai emanaldia) Setem Navarra-Nafarroarekin lankidetzan. Jardueren leloa honakoa da “Indarkeria kontsumitzen dugu?”. Erakusketak Myriam Cameros-en diseinuak eta Setem Hego Haizea-ren We Consence Violence ikerketaren testuak biltzen ditu, eta San Pedroko liburutegian bisitatu daiteke urtarrilaren 25etik otsailaren 4ra, arratsaldeko 14:00etatik 20.00etara. Bideoforuma otsailaren 3an, 17:30etan, izanen da, eta haurrentzako Kamishibai emanaldia eta tailerra (4-10 urte bitarteko haurrentzat) Myriam Camerosen esku egonen da, ‘Laika, beldar ausarta’ izenburupean, otsailaren 4an , arratsaldeko 17:30etan (elebiz: euskeraz eta gaztelaniaz).\nZiudadelako Polvorín aretoan José Carlos Díaz de Cerio artistaren LAPSO erakusketa dago, 2021eko abenduaren 22tik 2022ko otsailaren 6ra. Bere lanetan zehar egindako bidaia bat da, bere lehen Euritmia erakusketatik bere ekoizpen berrienera arte.\nELBA MARTINEZ artistaren erakusketa izango da ikusgai Espacio Apaindu galerian (Kuria kalea, 9), urtarrilaren 14tik otsailaren 25era arte. Ordutegia: astelehenetik ostiralera, 10:00etatik 14:00etara, eta 17:00etatik 20:00etara. Sarrerak mugatuta. Maskara derrigorrezkoa.


Laskorain Ikastola - Wikipedia, entziklopedia askea.\nUsabalgo Laskorain Ikastola S Coop\nEslogana: Hazi, Hezi, Bizi\nIkastetxe itundu, Ikastola\nUsabal 26, 20400, Tolosa, (Gipuzkoa) Kondeko Aldapa 22, 20400, Tolosa, (Gipuzkoa)\nUsabal auzoko egoitza Sakramentinoetako egoitza\nLaskorain Ikastola Tolosan dagoen ikastola da. Haur hezkuntza, lehen hezkuntza, DBH eta batxilergoa etapak eskaintzen ditu. Gaur egun 0-18 urte arteko ikasleak hartzen ditu.\n2 Sorrera eta lehen urteak\n4 Laskorain Ikastolaren historiako gertaera nagusiak\nLaskorain Ikastolaren historia aztertzean, kontutan izan behar da aurretik ere bazegoela izen bereko beste Ikastola bat Tolosan. 1922ko urtarrilaren 9an Felipe de Gorriti plazan sortu zen. Ireki zen lehenengoetakoa izan zen eta hauek izan ziren bere aitzindariak: Ramón Larrañaga, Doroteo Ziaurriz, Juan Antonio Irazusta, Pepe Eizagirre, Periko Laskibar, Isaac López Mendizabal, Jose María Agirre "Lizardi", Antonio María Labayen, Luis Sesé, Elosegi, Patrizio Orkaiztegi, etab.\nGerra zibil aurreko Ikastolak gela bakarra zuen eta adin guztietako haurrak biltzen ziren bertan. Irakasleak Mª Dolores Arbilla eta Juanita Goikoetxea ziren. Erabiltzen zituzten testuliburuak Isaac Lopez Mendizabal Ikastolako sortzaileetako batek idatzi zituen: Xabiertxo, Umearen laguna, Martin Txilibitu. Liburu horiez gain, Entziklopedia izeneko liburu bat ere erabiltzen zuten. Bestalde, erlijioak garrantzi handia zuen eta horregatik erabiltzen zuten beste liburu bat Kristau ikasbidea (katekesi kristaua).\nGorritiko Ikastolan ikasle guztientzako lekurik ez zegoenez, Laskorain kalean gela berri bat ireki zen. Gutxi gorabehera 1930/1931 inguruan ireki zuten, eta Gerra Zibila hasi zenean, itxi egin behar izan zuten. Laskorain Ikastolan lau irakasle aritu ziren lanean: Ixidora Mokora, Inaxi Munita, Miren Brau eta Modesta Segurola. Gerra Zibilaren ondorioz, euskal kulturarekin zerikusia zuen guztiak errepresio handia jasan zuen, Ikastolak bezala.\nGerra Zibilaren ondoren ezarri zen diktadurak euskal kulturarekin zerikusia zuen edozein aztarna zapaldu eta eraso zuen. Hain egoera larrian egon arren, 1967an, diktaduraren uztarripean oraindik, berriro ere klandestinitatean Ikastola berri batek ireki zituen ateak, Laskorain Ikastolak. Lagun hirukote batek egin zuen posible: Juanito Garmendiak, Manolo Ugartek eta Bibiano Larramendik.\nEgindako ahaleginari eta beste pertsona batzuen ahaleginari esker, Laskorain Ikastola jarri zen abian 1967ko urrian, eta Edurne Ormazabal izan zen haren titularra. Paper ofizialetan eskola partikular gisa agertzen zen eta Tolosako Laskorain eremuan dagoen (horretatik bere izena) eta konponketa sakona behar zuen hiru solairuko Zumalakarregi ibilbideko txalet txiki bat izan zen. Atzealdean, berrogei metro koadroko patio bat zuen. Lehenengo hiru irakasleak Mari Kruz Ugarte, Begoña Arrate irakasle tituluduna eta Belen Karrera izan ziren. Lehenengo eskolak Oria ibaiaren ondoan zegoen txalet abandonatu batean eman ziren.\nIkastola Legetik kanpo zegoen, beraz, kultur elkarte bat osatu zuten, eta horrela sortu zen Lizardi Kultur Elkartea, bertako lehendakaria Labayen zelarik. Bertako bazkideak Ikastolaren laguntzaile bihurtu ziren eta elkarte honen babesean Laskorain Ikastola sortu zen.\n1968an, Edurne Ormazabalen izenean, Zumalakarregi kaleko 14. zenbakian dagoen haurtzaindegi gisa funtzionatzeko baimena lortu zuen. Aipatu behar da 1968an Tolosako gurasoen taldearen ordezkari gisa Tolosako Ikastola erregistratu zela.\nHasiera 80 ikaslerekin eta 3 irakaslerekin izan zen. Ikasleriaren handitzea oso bizkorra izan zen eta espazio arazoak inguruko erakunde eta talde desberdinen laguntzari esker konpondu ahal izan ziren. Ikastetxearen titularitatea guraso elkartearen eskuetara pasa zen, zeina, azkenik, ikasleen guraso kooperatiba bihurtu zen.\n1970 ikasturtean 140 haur zeuden Ikastolan eta Tolosako beste bi irakasle berri: Nekane Karrera eta Ixiar Arrue. 1972an Ikastola Sakramentinoen eraikinera aldatu zen. Urte hartan hamahiru irakasle eta ia 400 ikasle zituen.\nGaur egun bi egoitza erabiltzen ditu ikastolak.\nKondeko Aldapa kaleko Sakramentinoen egoitzan aurki ditzakegu Haur Hezkuntza eta Lehen Hezkuntzako zati bat eta Usabal auzoko bi\neraikinetan, aldiz, Lehen Hezkuntza eta Bigarren Hezkuntza.\nLaskorain Ikastolaren historiako gertaera nagusiakAldatu\nLaskorain Ikastolako aurrealdea 2021ean.\n1967: Laskorain Ikastolaren sorrera\n1969: Ikastolen Federazioko partaide bezala izena eman zuen.\n1972: Sakramentinoen eraikuntza alokairuan hartu zuen.\n1976: Ikastolaren titularitatea Guraso Elkartera pasa zen.\n1976: “Txabolak” deituriko egiturak eraiki ziren hazkunderako baimenak lortzeko asmoz.\n1976: Batxilergoko aurreneko ikasturtea abian jarri zen Inmakulada ikastetxeko titularitatearen babesean eta hauen ikastetxean.\n1979: Urte batez, OHOko bigarren etapa, gaur egun Kultur Etxea den eraikuntzan kokatu zen eta ondorengo sei ikasturteetan Gorosabel eskola publiko zaharrean (gaurko Musika Eskola).\n1980: Laskorain Ikastolak bere lehen Kilometroak jaialdia antolatu zuen.\n1986: OHOko eraikuntza inauguratu eta martxan jarri zen. Euskaraz Bizi proiektua abian jarri zen.\n1992: Hezkuntza Proiektua onartu zuen. Eleaniztasun goiztiarreko proiektuan sartu zen.\nEuskal Estola Publikoaren legearekin sare publikoan ez integratzea erabaki zen.\n1992ko ikastolaren 25. urteurrenaren harira, Gure Laskorain ikastolak 25. ikasturtea betetzen du!! liburua kaleratu zen, Iturriak Bildumako 13. ale moduan.\n1995: Partaiden integratu zen.\n1997: Unitate Didaktikoaren eredua martxan jarri zuen.\n1998: Kilometroak jaialdia antolatu zuen bigarren aldiz, inguruko Anoeta, Irura eta Ibarrako ikastolekin batera.\n2000: Bigarren Hezkuntzarako eraikuntza berria egin zen eta sare informatikoak osatu ziren.\n2000: BKS barne kudeaketarako sistema osatu eta kudeatzen jarraitu zen.\n2001: Euskalitek bideratu zuen Bikaintasunerantz diploma eskuratu eta Euskal sarira aurkezteko konpromisoa hartu zen.\n2003: Zilarrezko Q deituriko Kudeaketaren Kalitateari Euskal Saria lortzeko duen konpromisoa berretsiz, memoria idatzi zen.\n2005: Proiektu berriak jarri ziren martxan: Eleanitz proiektua Bigarren Hezkuntzan, Hizkuntza Proiektua, Eskolako Agenda 21, IKTen garapena, Adimen emozionala…\n2006: Autoebaluazioa egin eta Plan estrategikoaren epealdi luzearen osaketa abian jarri zen.\nIkastolaren hirugarren memoria idatzi eta kanpo ebaluaziora aurkeztu zen kalitatearen urrezko Q-a lortzeko asmoz.\n2007-08 ikasturteko 0-3 urteko etapako eskaintza osatzeko 0-2 urteko haurrentzat aurrematrikula ireki zen. Hurrengo ikasturterako 0-3 urteko etapan 10 talde osatu ziren guztira, 120 ikaslerekin.\nUrrezko Q Kudeaketaren Kalitateari Euskal Saria lortu zen.\n2007ko ikastolaren 40. urteurrenaren harira, Urtez urte biziz bete: XL, Laskorain Ikastolaren 40. urteurrena liburua kaleratu zen.\n2009: Sakramentinoetako eraikuntza erosi egin zen.\n2010: Sakramentinoetan eguerrezko etxea eraiki zen.\n2013: Kilometroak jaialdia ospatu zen Tolosan “Ahora” lemapean\n2015: Sakramentinoen eraikuntza nagusia guztiz eraberritu zen.\n2016: Konfiantzaren Pedagogiaren aldeko hautua egin zen urteko batzar orokorrean.\n↑ Gure Laskorain Ikastolak 25. ikasturtea betetzen baitu!. Iturriak Bilduma.\n↑ Urtez urte biziz bete: XL, Laskorain Ikastolaren 40. urteurrena. Laskorain Ikastola.\n↑ Antero, Amaia. (2015). Konfiantzaren pedagogia : Arizmendi ikastolaren markoa. Arizmendi Koop ISBN 978-84-608-4919-3. PMC 971743796. Noiz kontsultatua: 2021-03-04.\nLaskorain Ikastolaren webgunea\nAzken aldaketa 10 martxoa 2021(e)an, 16:57(e)tan\nOrriaren azken aldaketa: 10 martxoa 2021, 16:57.


Ezkontzan Intimitatea Hazteko Aholkurik Onenak | June 2022\nNagusia / Ezkontzan Intimitatea Hazteko Aholkurik Onenak\n30 Intimity Quotes for Berarentzat\nIntimitateari buruzko aipamenak: bikoteentzako intimitatezko aurrekontuak inspirazio iturri bikaina izan daitezke. Begiratu harentzat eta haientzako intimitate aipamen harrigarri hauek Wedding.com webgunean.\nIntimitatea berehala hazteko 3 aholku\nEzkontza sexurik gabe mantendu daiteke baina ezin da intimitatea izan. Artikulu honetan intimitatea berehala hazteko 3 aholku agertzen dira.\nEzkontza batean intimitatea eraikitzeko 4 aholku\nEzkonduta dagoen norbait zarenez, konturatu behar duzu ezkontzan intimitatea eraikitzea bizitza zoriontsu eta betegarriaren oinarria dela. Hona hemen 4 aholku esklusibo horiek erlijioz atxikitzen bazara berriro ezkontzan intimitatea eraikitzen lagun zaitzaketen.\nZure intimitate arazoak aholkatu gabe konpontzeko 5 modu\nIntimitatea ezkontzaren zati garrantzitsua da eta hori gabe, gelakide batekin biziko bazina bezala senti dezakezu. Hona hemen ezkontzan intimitate arazoak konpontzeko egin ditzakezun gauzak. Urrats hauek intimitate arazoak konpontzen lagunduko dute.\nZure ezkontzan intimitate faltaren 5 arrazoi\nArtikuluak intimitatea ezkontzatik galtzearren arrazoiak eta intimitatea zure ezkontzara nola ekartzeko arrazoiak azaltzen ditu.\nIntimitatearen 4 definizio nagusi eta zer esan nahi duten zuretzat\nHona hemen intimitatearen 4 definizio nagusiak eta zer esan nahi duten zuretzat. Arakatu intimitatea hainbeste mailatan eta eraiki betiko intimitatea zure beste esanguratsuarekin\n4 arrazoi maitasuna eta intimitatea falta izan daitezke zure ezkontzan\nIntimitate aholkuak: intimitatea eta maitasuna biak oso kritikoak dira ezkontzarako. Zenbait arrazoi daude ezkontzek maitasuna eta intimitatea ez izateko. Artikulu honetan horrelako 4 arrazoi agertzen dira.\nIntimitateari buruzko aholkuak: intimitatea bizirik mantentzea oso garrantzitsua da ezkontza. Baina urteen poderioz ezkonduen intimitate zentzua hilda dago. Artikulu hau galdutako intimitatea ekar dezakeen ariketa bati buruzkoa da.\nEzkontza Intimitate Aholkularitzarako Prest zaudela 7 Abisu Seinale\nZure ezkontzako arazoak eskuetatik kentzen ari direla uste baduzu, erreparatu jarraian azaldutako 7 ohartarazpen seinaleei eta utzi modu eraginkorrean aurre nola egin erakusten. Agian dagoeneko horretan ari zara baina badirudi ezin duzula inora iritsi. Lortu laguntza egokia hemen.\nIntimitatea saihesten duen pertsona baten intimitatearen beldurra\nHarreman ezin hobean, bi bikotekideak berdin inbertituko lirateke intimitatea garatzen. Baina batzuetan bikotekide batek edo biek intimitatearen beldur izan daitezke. Azter ditzagun gaiaren bi aldeak, bata intimitatea saihesten duen pertsonaren ikuspegitik eta bestea, intimitatea saihesten duen norbait maite duenaren ikuspuntutik.\nBikoteentzako intimitate osasuntsua eraikitzeko gida\nZer da intimitatea eta zein dira bikoteentzako intimitate osasuntsuaren aholku onenak? Irakur ezazu harremanetako intimitate osasuntsuari buruz gehiago jakiteko.\nBikoteen arteko desadostasuna eragiten duten ezkontzako intimitate arazo arruntak\nIntimitate-arazoek arazoak sor ditzakete zure harremanean. Bizitza zoriontsua eta zoriontsua izateko saihestu beharko zenituzkeen ezkontzako intimitate-arazo ohikoenetakoak ikus ditzagun.\nIntimitate emozionala vs Intimitate fisikoa: zergatik behar ditugu biak\nIkus dezagun intimitate mota bakoitza –fisikoa eta emozionala–, eta egiaztatu nola sortzen duten alkimia sinbiotikoa, zure bikotea osasuntsu eta zoriontsu izateko konbinatuta.\nEzkondutako bikoteentzako bost intimitate ariketa garaikide\nPrestatu zaitez bikote terapian maiz gomendatzen diren bikote ezkonduentzako intimitate ariketekin hasteko.\nNola hobetu Intimitatea kristau ezkontzan\nBikote kristauek intimitatea nola hobetu beren fedeak eta Bibliak agindutakoa da. Artikulu honek agerian utziko du zenbateko garrantzia duen kristau ezkontzarako.\nIntimitatea Anorexia eta haren zergatiak ulertzea\nIntimitate anorexiak barietate bat egin dezake, batez ere berraztertzeko aukera ematen duen раrtnеr-rekin. Askotan, intimitate hobea izan beharko litzaidake, beraz, ez da nahikoa, edo ez da nahikoa. Artikulu honek zehatz-mehatz azaltzen du zer den intimitate anorexia.\nZer da Intimitatearen nahastea eta nola gainditu egoera hori\nBadira zenbait pertsona nahiko zaila dela sentimenduak partekatzea eta bikotearekin fisikoa lortzea. Artikulu honetan egoera intimitate anorexia nola identifikatu eta kentzeko azaltzen da.\nZure ezkontzan grina pizteko intimitate aholkuak\nZure ezkontzako pasioa pizteko intimitate aholku zoragarri batzuen bila zabiltza? Irakurri harreman batean intimitatea areagotzeko modu eraginkorrak iradokitzen dituen artikulu hau.\nNola orekatu intimitatea eta sexua ezkontzan\nIntimitate aholkua: intimitatea sexuarekin konpainia adeitsuetan erabiltzen dugun hitza bihurtu da. Baina kontzeptu desberdinak dira. Artikulu honek intimitatearen eta sexuaren arteko desberdintasunak eta nolako garrantzia duten aztertzen du.\nIntimitatea galtzeagatik alargun ezkondua bezala bizitzea\nEzagutu intimitateak ezkontzan duen garrantzia. Artikulu honetan intimitatea galtzeak alargun ezkondua izateak bizitza nola ekar dezakeen azaltzen da.\nharreman erromantikoaren garrantzia


Iker Arruek sorkuntza-egonaldia egingo du Montrealen\n2018ko udazkenean Montrealgo Ecole de Danse Contemporaine-n dantza garaikideko sorkuntza-egonaldia egingo du Iker Arruek . Gipuzkoako eta Quebeceko hainbat erakunde , dantza garaikidearen sorkuntza bult...\nIurretako Oromiño auzoan neskek eta mutilek dantzatu dute dantzari-dantza\nKattalin Agerre 2018/05/02\nAmaitu berri dira Iurretako Oromiño auzoko San Marko jaiak. Anboto.org -ek argitaratu dituen festetako argazkietan ikus dezakegu Iurretako dantzariek eskainitako emanaldian, neskek eta mutilek elkarrekin dantzatu dutela dantzari-dantza. Iurretan genero bareizketarik gabeko dantzari-dantzako tal...\nHauspoa eta txinparta\nMaite Irizar 2018/04/30\nDebagoieneko dantza taldetako dantzari helduak batu eta elkarrekin egun-pasa ederra egiteko topaketa da bailarako Dantzari Egunaren helburua. Aurten 25. urteurrena ospatu dugu. Horretarako Arrasateko Lore gazteak eta Arrostaitz, Oñatiko Oñatz, Antzuolako Oinarin, Aretxabaletako Leizarra eta,...\nAritz Ibañez Lusarreta 2008/12/11\nHeleta 1958 fandangoa\nFandangoa Nafarroa Beherean 1958 urtean, dantzakera natural eta bizian. Huber Knapp-ek 1958an grabatutako Heletako irudi hauetan, herritarrak dantza soltean ageri dira hasieran, binaka, launaka edota talde handiagoko biribilean. Jarraian, taldeak bikote bihurtzen dira eta gazteak lotuan dantzan iku...\nDenis Santacana: Encuentros\nDenis Santacana dantzariak eta koreografoak Encuentros lana aurkeztu zuen Dferia azokan; zatitxo bat irudietan duzue ikusgai. Denis Santacana eta Victor Fernandez dantzariak mahai baten bueltan ari dira dantzan. Mahaian, kopa eskuan irudikatuta, bere gogoetak islatu nahi ditu dantzaren bidez. Dantz...\nGure Kasa: Jon Maya\nJon Maya dantzaria eta koreografoa ETB1eko "Gure Kasa" saioan izan da. Pasa berri den urteaz eta proiektu berriez aritu da Maya. Kukairentzat 2017a urte intentsoa izan omen da, baina aldi berean polita. Max saria eta Espainiako dantza sari nazionala irabazi ondoren, "Erritu" ikuskizunarekin dabiltz...\nAndoain: Santa Krutz ezpata-dantza 2011\nSanta Krutz egunean, maiatzaren 3an, ezpata-dantza dantzatzearen ohiturari ekin zioten Andoainen 2008. urtean. 2011 urtekoak dira hemen ikusi daitezkeen irudiak . Andoaingo Udal korporazioarekin eta eskopeteroekin bat egiten du ezpata-dantzari taldeak, horrela horiei aurrena erreberentzia dantzat...\nGoierriko Hitza: 2018/05/03 Lehenengo ezpata dantza plazatik kanpo\nDiario de Navarra: 2018/05/04 El Ballet Nacional de España trae a Pamplona 'El sombrero de tres picos'\nNoticias de Álava: 2018/05/04 Dantza Plazan se pone en marcha un año más\nNoticias de Navarra: 2018/05/03 La bailaora María Pagés trae a Pamplona 'Una oda al tiempo'\nNoticias de Gipuzkoa: 2018/05/04 Dantzariak eta Haztegi, jaietako egun handiko protagonistak\nGuaixe: 2018/05/03 Sakandarrak Kukairen "Erritu"ren lekuko\nHiruka: 2018/04/27 Lamiako Maskaradaren dokumentala ikusbide bihar\nKarkara: 2018/05/03 Irudietan: Jendea dantzan ipini zuen Solanok Aristerrazun\nNaiz: 2018/04/27 Arte eszenikoen federazioa sortu dute\nNaiz: 2018/04/29 Iker Arruek sorkuntza egonaldia egingo du Montrealen\nNaiz: 2018/04/30 Jai giruoa nagusi Nafarroaren Egunaren 40. urteurrenean\nEuskalkultura: 2018/05/02 Eusko Jaurlaritzak argi berdea eman dio Gaztemundu 2018ko deialdiari, euskal dantza tradizionalei eskainia\nNaiz: 2018/05/02 Dantza alfonbra gorrian\nDeia: 2018/04/28 Bailarines profesionales piden una casa de la danza en Bilbao\nAnboto: 2018/04/29 Amaitu dira Oromiñoko San Markoak


Amaurretik mundura, Erasmus+ programari esker - - Aiaraldea.eus\nAmaurretik mundura, Erasmus+ programari esker\nAMAURRE Ikastetxea 2021-10-11 07:00\nIkastetxean eta irakasleen artean egindako hausnarketa baten ondoren, konturatu ginen gero eta globalizatuagoa den gizarte honetan, ingelera indartu behar genuela eta esparru akademikotik atera behar ginela eta esperientzia errealagoa eskaini gure ikasleei . Alderdi hau “lehen pertsonan” bizitzea eta sentitzea garrantzitsua dela kontuan izanik, Erasmus+ programak guztiz erakarri gintuen eta erabateko murgiltzea egitea adostu genuen proiektu batean modu aktiboan parte hartuz.\nPrograma honek ikastetxe parte-hartzaileen arteko mobilitateak eskaintzen ditu . Ikasleek beste herrialdetara bidaiatzeko aukera dute astebetez.\nFuntsezkotzat jotzen dugu gure ikasleengan nazioarteko, kulturarteko eta mundu mailako ikuspegia txertatzea.\n“SOS, Save Our Second Languages” du izena gure europear proiektuak. Urtebete daramagu Finlandia, Irlanda eta Maltako ikastetxeekin batera proiektua garatzen. Gure harremana eTwinning plataformaren bitartez izan da hasiera batetik. Gu elkartzearen arrazoi nagusiena izan da, amankomunean dugula hizkuntza gutxitu bat eta kultura propio bat; euskara, gure kasuan.\nHortaz, proiektu honen funtsa eta nahia gure hizkuntzak zabaltzea eta ezagutaraztea da teknologiaz baliatuz, konpetentzia digitala garatuz.\nBi urteko iraupena du proiektuak. Maltan eman genion hasiera proiektuari lehen bilera batean. Bertan, ikastetxe bakoitzeko irakasle ordezkariok elkartu ginen eta elkar ezagutu genuen. Egun hauetan zehar, proiektuaren helburua gauzatzeko ekintzak ezarri genituen.\nGelan hainbat ekintza burutu ostean, orain, bidaiatzeko momentua heldu da. Irlandara goaz LH 4.mailako 9 ikaslerekin . Momentu honetan bidaiatzen ez duten gelakideek aukera izango dute aurrerago esperientzia hau bizi izateko.\nGuztiek dohainik parte hartuko dute Europako diru-laguntza bati esker.\nHemendik doazen ikasleak eskolara joango dira bertakoen proiektuak eta eguneroko ekintzak ikustera eta parte hartzera, baina horretaz gain hainbat kanpoko ekintza egingo dituzte, batez ere haien kulturari lotuta daudenak: gaztelu bat bizitatzea, arku-tiroa eta gaelo-futbolean jokatzea besteak beste. Familia desberdinetan geratuko dira, eta bertatik Amurriora datozenak ikastetxe honetako familiekin egongo dira egun horietan. Gure ikasle eta familia batzuk dagoeneko jarri dira haiekin harremanetan , Skype eta emailen bidez, argazkiak trukatu dituzte eta kontaktuan daude.\nHurrengo bidaia Finlandiara izango da 2022ko hasieran , eta azkenengoa, proiektua ixteko Maltara . Ikasle talde desberdinek hartuko dute parte bidaia bakoitzean baina proiektua amaitzen denerako, gelakide guztiek esperientzia berri hau bizi izan dutela kontatzeko aukera izango dute.


Otxandion jaio zen Felipe Arrese Beitia poeta, 1841eko maiatzaren 25ean. Andres Arrese otxandioarraren eta Gipuzkoa eta Arabaren mugan dagoen Maringo Tomasa Beitiaren semea izan zen. Ez zen oso gizon ikasia izan, baina bai erlijiozalea. Lehen ikasketak zazpi urterekin Otxandion hasirik, hamahiru bete zituenerako eskola utzi eta aitari aroztegian gurutzeak egiten laguntzen hasi zen Felipe Arrese Beitia, txikitarik eskulturarako zaletasuna profitatuz. Hiru urte igarota Gasteizera joan zen Markos Ordozgoiti santugilearen eskutik ogibidea ikasten; egunez lantegian aritzen zen eta, gauez, marrazketa ikasten. Ikasle saiatua, promozioko lehen saria lortu zuen otxandioarrak. Horrek eta maisuaren begiko izateak gainerako ikaskide batzuen ezinikusia ekarri ziola eta, hamazortzi urterekin herrira itzuli eta Otxandion lantegia irekitzea erabaki zuen. Garai hari buruzko hainbat aipamen ematen ditu idazleak "Bitoria'ko Uria" olerkian.\nBizkaiko Aldundiak Arrese Beitiaren eskultura eta marrazketarako zituen gaitasunak ikusita, Erromara joateko beka bat eskaini zion, baina idazleak ez zuen onartu horrek fedea eta morala galtzeko arrisku handia zekarrela esanez. Oñati, Donostia, Gasteiz, Aramaio, Abadiño, Arantzazu, Iurreta, Urkiola eta hainbat herritan ibili zen lanean 1865etik aurrera, gaur arte gorde diren irudi lanak tamalez gutxi diren arren. 1865 hartan argitaratu zuen lehen olerkia eta Iruñako Euskara aldizkariarentzat idazkiak egiten hasi zen haren sortzaile eta zuzendari zen Arturo Kanpionek eskatuta; Otxandioko etxera joan zitzaion adiskidea bisita egiten. Han, bigarren pisuan zuen liburutegian, idazten zituen olerkiak Arrese Beitiak.\nSantugile irakaskuntzan ere ibili zen, lanbidea euskara eta poesiarako zaletasunarekin bateratzen saiatuz eta Euskal Herrian zehar bide bikoitza eginez: ogibidea familiarentzat eta bertso bidea "Ama Euskeria"rentzat.\nAngela Bengoarekin ezkondu zen 1871n eta sei seme-alaba izan, baina bi ezik gazterik hil ziren gainontzekoak. 1873an, Bigarren karlistaldia hasitakoan, bere burua antimilitarista agerturik, Donostiara joan behar izan zuen, eta "Instituto Provincial" eraikinean jartzeko euskal gizon ospetsuen irudiak egin zituen han. Garai hartan, 1874an, argitaratu zuen bizkaierazko hiztegi eta gramatika esku-liburua: Diccionario y Manual Bascongado y Castellano y Elementos de Gramática. Jose Manterola Euskal-Erria aldizkariaren sortzaile eta zuzendaria ezagutu zuen orduan, gerora olerkiak argitaratu eta batzuen gaztelerazko itzulpenak egin zituena. Euren arteko adiskidetasunaren erakusgarri dira Arresek Manterolari eskainitako "Nere erriko ujola" olerkia eta Manterola hil ondoren idatziriko "Nire adiskide laztan", "Manterolaren eriotzea" eta "Euskal festa onen asmatzalle eta gidari On Jose Manterola zanari koroitzea".\nHiru urteren buruan Otxandiora itzuli zen sendia eta han hil zitzaion, 1894an, urteetan olerkiak irakurri, zuzendu eta hobetu zituen emaztea. Hari eskainiak dira "Anjela", "Eriotzea" eta "Illetea". Bizi zitzaizkion seme-alabak gaztetxoak zirela eta bigarrenez ezkondu zen idazlea Gabriela Iturrietarekin. Garaiko hainbat euskaltzale izan zituen adiskide: Duvoisin kapitainarekiko adiskidetasuna, esaterako, Elizondoko Lore Jokoen inguruan sortu zen; D'Abbadie Lore Jokoen antolatzaile eta sortzailea egin zuen lagun. Arturo Kanpion, Euskal-Erria aldizkariaren zuzendari zen Jose Manterola, eta horren ondoren zuzendari izango zen Antonio Arzak ere ezagutu zituen, eta azken garaian aldizkariaren zuzendari izan zen Lopez Alen. Resurreccion Maria Azkueri olerkiak bidaltzen zizkion Euskalzale aldizkarian argitara eman zitzan, baina filologia ere hizketa gaia zuten eta, Arreseren iritziak aintzat hartu zituen Azkuek Diccionario Vasco-Español-Francesaren sarreran bizkaierarako beste laguntzaileen artean Otxandiokoa ere aipatzen duelarik. Sabino Arana, Ramon de la Sota, Juan Carlos Guerra, Trueba, Dodgson zein Euskal Herriaz kanpoko idazleekin ere izan zituen gutun bidezko harremanak: Menéndez Pelayorekin eta Emilia Pardo Bazanekin.\nZahartzarora bihotzeko gaixotasuna agertu zitzaionez, lan egiteari utzi behar izan zion eta, hil arteko urteak abertzale aberatsen talde batek emaniko hileroko ordainsariari esker igaro zituen.\nBi karlistaldien artean jaio eta abertzaletasunaren sorrera ezagutu izanak eragin handia izan zuen Arreserengan. Hasieran karlisten jarraitzaile bazen ere, pentsamoldea aldatuz joan zen; Revista Euskaran ageri den "Milla zortzireunda irurogeita amargarren-urteko udan ipinitako buru bidia, ur-etxe edo bañutegi bateko salan kantetako" olerkian dugu ikuspegi politikoaren lehen zantzoa. Baina, 1872ko maiatzaren 24an Zornotzako ituna sinatu ondorenkarlisten alderdiko izateari utzi zion, haien zaletasuna foruetan baino, arazo dinastikoan zetzala iritzita. Foruen deuseztapenaren ondorioz euskal kulturak bizi zuen egoera latzari aurre egiteko hainbat euskaldun erdal munduaren nagusitasunaren aurka azaldu zen eta, giro horretan, D'Abbadiek Lore Jokoak Elizondora ekartzeko erabakia hartu zuen. Hegoaldean susperraldia bizi izan zuen euskarak norgehiagoka horien inguruan eta, horrekin batera, sarituak ziren olerkiak argitaratzen zituzten euskal kulturaren inguruko Revista Euskara eta Euskal-Erria aldizkariak sortu ziren, besteak beste. Arrese Beitiak 1879 eta 1899 bitartean hainbat lehiaketatan parte hartu eta sari ugari lortu zituen. Elizondon eginiko lehen lehiaketan, hainbat euskaltzaleren ustez lehen saria merezi izan zuen Arreseren "Ama euskeriari azken agurrak" lanak, baina ez zuen saririk jaso. Ordukoak dira aldizkarietan agertu ziren olerkiaren inguruko aipamenak, bai eta Duvoisinek batasunari buruz eskatu zizkion olerkiak. Ordurako Bigarren Karlistaldia amaitu berria zen eta egoera politikoa egonkorra ez zenez Revista Euskaran ez ziren ausartu Arturo Kanpionen gaztelaniazko itzulpena ondoan argitaratzen. Giro horretan, Sota, Kanpion eta Iturralderekin Euskalerria elkarte foruzaleko kide izan zen otxandioarra, baina 1896tik aurrera Sabino Aranaren ideologiarekin bat egin zuen. Horren erakusgarri dira Arana hil berriari eskainitako "Gure eguzkia amatau da!!" edo 1905an Durangoko euskaldun batzokia zabaldu zenerako moldatu zuen "Gora gora Sabino gure izarra".\nLaurehun olerkitik gora idatzi zituen Arrese Beitiak, gehienak, Kanpioneri aitortu bezala, bihotzak eraginda. Olerkiok, idazlea hil baino lehen argitaratu zituen A. Kanpion lagunak ale bitan: Ama Euskeriaren liburu Kantaria (1900) eta Asti orduetako bertsozko lanak (1902). 1956an S. Onaindiak argitaratu zuen berriro lan osoa, Olerkiak izenburupeko ale bakarrean, eta 1987an Euskal Editoreen Elkarteak, "Klasikoak" sailean, G. Aldabaldetrekuk, A. Bonetak eta M. Goikoetxeak prestaturiko argitalpena eman zuen argitara, Olerki sorta bat izenaz. Azkenez, 1999an Itziar Urrutiak prestaturiko Felipe Arrese ta Beitia. Idazlan guztiak bilduma argitaratu zen bi aletan Bizkaiko Foru Aldundiaren eta Otxandioko Udalaren laguntzaz. Halaber, otxandoarraren lanen artean badira beste autore batzuek gaztelaniaz idatzitako olerkien euskarazko bertsioak ere: Bernardo Balbuena, Teresa de Jesús, Joaquin, Rubio y Ors, F.M. Samaniego, J. Zorrilla, P. Calderón de la Barcarenak, eta abar.\nBihotzak eraginda sortutako olerkiak honela sailka daitezke, gaiari begiratuz gero:\nEuskara eta foru kantuak sailean foruen galerak edo epe laburrean ikusten duen euskararen heriotzak eragindako nahigabea adierazten duten kantu aberkoiak ditugu, euskaltzaleen itxaropena piztu nahi dutenak ere badiren arren. Tonu ezkorra nagusituko da osperik handiena eman dioten gaiei darien negarraz batera.\nBigarren sailean sentimenduz beteriko lirika kantuak, olerkariaren barne gogoa agertu eta izadiko elementuei kantatzen dietenak daude. Lehenago aipaturiko ezkortasun eta negarra nagusitzen da horietan ere. Badira izadi eta baserri giroko bizimodu gozoaz loturiko zoriona ardatz dutenak, baina zorionean dela ere, tonuari zorion-mina dario zoriona baino gehiago.\nHirugarrenik, pertsonaia itzaltsuen ekintza gogoangarriak eta bertuteak goraipatzen dituztenak ere badira: Antonio Okendo, Kalderon, Mendiburu, Manterola, Astarloa, Iparragirre, Leon XII... besteak beste, laudatzen dituztenak.\nLaugarren sailean erlijio-kantuak ditugu. Alegien saileko gehienak Arreserem eskuz idatzitakoak diren arren, F.M. Samaniegoren zenbait alegia ere biltzen ditu euskaratuak.\nIpuinen sailekoak ironiaz beteriko bertsoak dira, herriko gizon zein emakume traketsei eta asmo txardunei egindakoak edo politikaren eztena ageri dutenak.\nIrakurgaiak ere moldatu zituen gertaera historikoak eta erlijiozko irakasbideak azaltzeko, narrazio, kontakizun edo elkarrizketa moldeetan emanik.\nBukatzeko, prosazko lanen sailean gai ezberdinei buruzkoak biltzen dira: erlijio-kondairak, historikoak, ipuinak...


714 eredua (2011) - Ogasuna\nHemen aurkezten diren datuak 2011. urteko Ondarearen gaineko Zergaren aitorpenari buruzkoak dira. Aitorpen hori 2012. urtean aurkeztu behar da.\n• Obligazio pertsonalarengatik, Gipuzkoako Foru Aldundiari Pertsona Fisikoen Errentaren gaineko Zergaren zergadun gisa lotuta dauden pertsona fisikoak. Haien ondare Garbi osoagatik exijituko zaie zerga, zergapetu beharreko ondare elementuak zein lurraldetan dauden kontuan hartu gabe.\n• Obligazio errealarengatik, lurralde espainiarrean egoiliar ez den edozein pertsona fisiko, lurralde espainiarrean dituen ondasun eta eskubideei dagokienez, baldin eta ondasun eta eskubide horien baliorik handiena euskal lurraldean egonik, Gipuzkoako Lurralde Historikoan kokatutakoen balioa beste lurralde historikoetako bakoitzean kokatutakoena baino handiagoa bada.\nAitorpena aurkeztera behartuta daude zergaren arauei jarraituz eta bidezko kenkariak eta hobariak egin ondoren zehaztutako zerga kuota ordaintzeko duten subjektu pasiboak edo, zirkunstantzia hori gertatu ezean, zergaren arauei jarraituz zerga kuota hori 2.000.000 eurotik gorakoa dutenak.\nZergadunak 2011ko abenduaren 31n bere titularitatekoak dituen ondasun eta eskubide ekonomiko guztiak, kontuan hartu gabe ondasun eta eskubide horiek non dauden.\n• Likidazioaren kalkulua\nAitorpena aurkezteko epea 2012ko apirilaren 17an hasi eta urte horretako ekainaren 25ean amaituko da.\nBehin betiko laguntza programa 2012/04/12tik aurrera izango da eskuratzeko moduan.\nEredu hau, halaber, Gipuzkoako estanko baimenduetan ere aurki daiteke kanpainan zehar, eta Zerga Bulegoetan.\n• 714 eredua (PDF)\n• 2011ko Ondarearen gaineko zergaren gidaliburua (PDF)\nOndarearen gaineko Zergaren araudia, 2011/12/31n indarrean dagoena\n• Begira ezazu garraiorako ibilgailuaren balorazioa, Ondarearen aitorpena behar bezala kalkulatzeko.


Pick&Place manipulazioa - 4.0 konponbideak - SPRI\nHemen gaude berriro, oraingoan Pick&Place manipulazioarekin harremana duten beharrak dituzten enpresei BDIH sareak eskaintzen dizkien 4.0 konponbide nagusiak aurkezteko.\nPick&Place manipulazioa – piezak edo tresna piezaren gainean\nTekniker BDIH sareko kideak Objektu eta tresnak malgutasunez manipulatzeko sistema robotikoa aurkezten du. Zelulak aukera ematen du piezak manipulatzeko edo tresna piezaren gainean manipulatzeko eragiketak automatizatzeko eragiketak planteatzeko. Mota honetako eragiketak egiteko konfigura daiteke sistema robotikoa: objektuen pick and place eta tresna objektuaren gainean posizionatzea, bai modu konbentzionalean, bai modu kolaboratiboan. 6/7 askatasun-graduko robot batek osatzen du sistema robotikoa, eta hiru ikusmen-sistema ditu hurrengo bi funtziotan erabiltzeko konfigura daitezkenak:\n1) piezen posizioa gainazalean edo edukiontzian detektatzea eta identifikatzea,\n2) eremuaren monitorizazioa, modu kolaboratiboan lan egiten denean talkak saihesteko.\nPick&Place manipulazioa eta eskuzko operazioen robotizazioa\nKasu honetan, BDIH sareko kide Idekok metalezko eta konpositezko piezen fabrikazio eta ikuskapeneko ikerketarako zelula eskaintzen du, piezen fabrikazio, akabera eta ikuskapenerako sistema robotikoen ikerketarako zelula. Tamaina ertaineko hiru industri robot ditu, bai eta fabrikazio eragiketetarako erreminta bereziak ere, hala nola pieza metalikoen akaberak egitekoak (lixatzea, leuntzea, bizar kentzea, esmerilatzea), konpositezko piezak fabrikatzekoak eta ultrasoinuen eta korronte induzituen bitartez NDT ikuskapenak egitekoak. Segurtasuneko hesi batez inguratutako gunea da, eta 3 metro luze den aluminiozko mahai bat dauka osagaien muntaketarako eta erretilu bat likidoak jasotzeko. Hautsa eta txirbilak xurgatzeko sistema bat dauka, eta elikadura elektrikoa eta pneumatkoa erremintetarako. Zelula osoa programatu eta simulatzeko beharrezkoa den softwarea dauka. Prozesuko datuak monitorizatzeko eta analisirako sistema bat dauka lainoan, eta prozesua denbora errealean kontrolatzeko sistema bat ere bai, zeina Matlaben eta Simulinken programatu daitekeen.


Mirari-dietak algez elikatzen dira | Consumer\nEz dago ebidentzia zientifikorik itsas elikagai horiei esleitzen zaien gorputzeko koipea murrizteko propietateari eusten diona\nFucus vesiculosus, wakame edo espirulina algak mirarizko produktu askoren osagaietako batzuk dira, denbora gutxian gorputzeko gantza azkar galduko dutela agintzen dutenak. Asiako populazioen elikadura tradizionalaren parte dira algak duela milaka urtetik, eta, azken hamarkadetan, ikerketa ugari egiten ari dira haien bertute ukaezinei (elikadurari zein farmakologiari) sendotasun zientifikoa emateko.\nHala ere, oraindik goiz da argaltzeko tratamenduetan laguntzen dutela esateko. Gainera, pastilla gisa osagarri dietetiko gisa irentsiz gero, medikuak agindu gabe, albo-ondorio arriskutsuak eragin ditzakete.\nPropietate sendagarriak dituzten alga marroiak\nAsiako dietaren onurei buruz asko ikertu, hitz egin eta idatzi da, batez ere zerealak, lekaleak eta barazkiak baitira. Mundu osoko ikerketa-zentro askoren arreta sojak bideratu duen arren, algek gero eta leku handiagoa hartzen dute, eta, orain, elikagai-ohituretan duten zeregin onuragarria dute, batez ere Asiako hego-ekialdeko biztanleengan.\nEspirulinaz egindako produktuen kalitatea ez da batere ziurra oraindik, ezta haien eraginkortasuna eta segurtasuna ere.\nModu zientifikoan behatu dira populazio horren jateko modua eta populazioaren osasun-egoera, oro har, eta algen propietateak aztertu dira, zehazki, alga marroiena. Hipotesi interesgarriak daude obesitateari aurrea hartzeko eta hura sendatzeko. Baina, oraingoz, animaliekin egindako saiakeretan oinarritzen da guztia.’\nIldo horretatik, “Asian Pacific Journal of Clinical Nutrition” aldizkarian argitaratu berri den azterlan batean frogatu da fucoxantinak, wakame algaren kolore bereizgarria ematen dion pigmentu karotenoideak (“Undaria pinnatifida”), gutxitu egiten duela arratoi gizen eta diabetikoen sabelaldeko gantza handitzeak eragindako pisua.\nEsperimentu horren bidez, fase bat baino gehiago igaro behar da gizakiekin egin arte, eta ikusi da fukoxantinak proteina baten ekoizpena estimulatzen duela, UCP1 proteina, alegia. Proteina horrek erraiak inguratzen dituen gantzaren oxidazioa areagotzen du, eta, beraz, sabeleko gantza murriztu eta gorputz-pisu totalaren irabazia arintzen da. Jarduteko mekanismo horretaz gain, badirudi fukoxantinaz elikatutako saguen ekoizpena nabarmen handitu zela gibelean azido docohexanoikoa, DHA.\nHori da omega-3 gantz-azido poliasegabe garrantzitsuenetariko bat, osasun kardiobaskularrari mesede egiten baitiote, LDL kolesterola murrizten baitute. Japoniako Hokkaido Universityko ikertzaileek, ikerlanaren egileek, adierazi dute fukoxantina karotenoide bioaktibo garrantzitsu bat dela, besarkeriaren aurkako eragina duena eta etorkizunean sindrome metabolikoaren prebentzioan onuragarria izan daitekeena.\nFucus vesiculosus-en alde onak eta txarrak\nFucusa (Fucus vesiculosus) alga arrea da, eta 30-90 cm luze izan daiteke. CONSUMER eroski-k “pisua galtzeko” produktu miragarriei buruz argitaratu duen txosten esklusiboan azaldutakoaren arabera, argaltzeko dieten osagarri gisa fucus vesiculosus-a hiru osagaitan oinarritzen da batez ere.\nLehenik eta behin, iodo ugari duelako erabiltzen da; izan ere, iodo horrek metabolismoa suspertzen du tiroide-guruinean jardutean; bitamina-aberastasunagatik ere erabiltzen da, kaloria gutxiko dietetan osagarri gisa erabiltzen baita; eta, azkenik, algina edukiagatik, substantzia muzilagotsu hori puztu egiten baita eta osotasun-sentsazioa ematen baitu, apetitua murriztuz.\nTiroide-estimulatzaile gisa egiten den jarduera ez dago behar bezala arrazoituta, eta gainera, fukusa duten osagarri dietetikoak medikuaren agindurik gabe erabiltzeak albo-ondorio arriskutsuko kasu dokumentatuak eragin ditu; zehazki, Kelp-en pastillak (“Fucus vesiculosus”) erabiltzeak eragindako hipertiroidismoko kasu klinikoak, argaltzeko. Tiroide guruinak iodo-mailetan fluktuazio erlatiboak jasan ditzake, eta gaur egun ez dago ebidentziarik iodo-maila handitzean, tiroide-urritasunik ez duten indibiduoetan, pisu-galeran inolako eraginik izango duenik.\nEspirulina, fenilalanina eta asetasuna\nEspirulina alga (“Spirulina maximoa”) alga zelulabakarra da, eta ur naturaletan hazten eta ugaltzen da ingurune alkalino batean. Espiral-forma du (hortik datorkio izena) eta urdin berdexka da, klorofila -berde-kolorea ematen diola- eta ficocianina -kolore urdinxka ematen dion pigmentua.\nSinpletasun biologiko handia duen arren, alga hori gai da barruan biltegiratzen diren substantzia elikagarriak sintetizatzeko. Horien artean, balio biologiko handiko proteinak nabarmentzen dira: alga freskoan, produktuaren 100 gramoko bost eta zazpi gramo artean, eta 100 gramoko 55 eta 65 g artean, deshidratatuan. Kontuan hartzen badugu 100 gramotik ia 20 proteinak direla, espirulina elikagai horren iturri bikaina dela esan dezakegu.\nFenilalanina proteinen osagai bat da, espirulina duen funtsezko aminoazidoa, eta, hein batean, haren propietate argalgarriak egozten zaizkio. Londresko St Bartholomew’s Ospitaleko Department of Gastroenterology ikerketa-zentroa izan da fenilalanina dietan hartzeko gogoa gizakiengan nola eragiten duen aztertu duen ikerketa-zentroetako bat.\nAminoazido hori, zehazki L-fenilalanina izeneko forma kimikoan, koleszistozinina-maila (CCK) handitzeko gai da; hormona horrek erantzukizun handia du hipotalamoan, asetasunaren garun-zentroan, asetasun-sentsazioaren gainean. Esperimentazioan aminoazido hori eman zitzaien pertsonek gutxiago jan zuten, eta, gainera, L-fenilalanina hartu ez zuten beste batzuek baino aseago sentitu ziren.\nHala ere, oraindik kabo solte asko geratzen dira espirulinaren eta pisu-galeraren arteko lotura aurkitu eta agerian utzi arte. Bostongo (AEB) Harvard Medical Schooleko ikertzaileek egindako artikulu baten arabera eta “American Family Phisician” aldizkarian argitaratua, substantzia horrekin egindako produktuen kalitatea ez da ziurra, ezta haien eraginkortasuna eta segurtasuna ere. Hain zuzen, 1981ean, Estatu Batuetako Food and Drug Administration erakundeak, FDAk, espirulina pisua galtzeko tratamenduetan eraginkortasunik gabekotzat jo zuen.\nALGAK DIETA HIPOKALORIKOETAN\nEkialdeko sukaldaritzan eginkizun nagusia izanik, algak beste kultura batzuetara zabaldu dira, haien nutrizio-propietateen ezagutza orokortu ahala, eta, aldi berean, gero eta herrialde gehiagotan nabaritzen dira haien dastamenak. Asetzaile samarrak dira, alginato eta mucilagoetan eratzen direlako. Alginatoek ura xurgatu eta bolumena handitzen dute, eta osotasun-sentsazio handiagoa sortzen dute. Entsalada, zopa eta barazki salteatuen osagarri gisa, plater hipokalorikoetan, ezin hobeak dira, zapore gazi bereizgarria, indartsuagoa edo leunagoa eransten baitute, barietatearen arabera.\nalgak dietak espirulina grasa corporal-eu milagro-eu


Kontsultatu hemen txertaketa, errekuperazio edo proba negatiboaren ziurtagiria eskuratzeko zer egin behar den. Dokumentu hori beharrezkoa izango da bidaiatzeko eta EAEko zenbait establezimendutara sartzeko.\nBidaiariak aireportuan. Argazkia: EFE\nNola lortu dezakegu covid ziurtagiri berdea?\nEuropar Batasuneko covid ziurtagiri digitala edo osasun pasaportea berrogeialdirik egin gabe herrialde batetik bestera bidaiatzea ahalbidetzen duen agiri unibertsala da. Horrez gain, hainbat establezimendutan sartzeko ere nahitaez erakutsi behar da sakelako telefonoan gorde daitekeen dokumentu hori.\nHiru motatako covid ziurtagiriak daude. Batetik, txertaketa-ziurtagiria dago, egiaztatzen duena jarri dizutela EBk onartutako txertoetako bat: Pfizer-BioNTech, Moderna, AstraZeneca edo Jannsen. Ziurtagirian, jasotako dosien kopurua eta txertaketaren eguna ikus daitezke. Bigarrenik, proba negatibo baten ziurtagiria dugu, PCR bat edo antigeno-test bat egin duzula eta negatibo eman duzula egiaztatzen duena. Bertan, proba egin zenuen eguna eta ordua, testa egin zenuen zentroa eta emaitza ageri dira.\nEta hirugarrenik, errekuperazio-ziurtagiria eskura daiteke, covid-19a gainditu duzula erakusten duena. Bertan, covid-19a atzemateko proban zein egunetan eman zenuen positibo ikus daiteke, eta birusa gainditu duzula egiaztatzen duen ziurtagiriaren igorlea eta data.\nCovid ziurtagiria doan eskura daiteke Euskadin, online eta aurrez aurre. Aurrez aurre egiteko, hitzordua eskatu behar da (online edo 945 019 000 telefonora deituta), eta Zuzenean zerbitzuak Bilbon, Donostian edo Gasteizen dituen bulegoetara joan behar da.\nJarraian, covid pasaportea modu digitalean eskatzeko jarraitu beharreko urrats guztiak zehaztuko ditugu. Covid pasaportea sinadura elektronikoaren bidez lor daiteke Euskadin (NAN elektronikoarekin, BAKQrekin edo Izenperekin), baina ez da beharrezkoa; izan ere, Osakidetzako zure txartelarekin ere egin dezakezu eskaera, bertan den Osasun Txartel Indibidualaren (OTI) zenbakia sartuta. Osasun txartelik ez baduzu, NANaren zenbakiarekin ere egin daiteke eskaria.\n1. URRATSA: ziurtagiria eskatzea\n- Sinadura elektronikoaren bidez eskatu behar baduzu, egin klik esteka honetan, erabili nahi dituzun identifikazio-bitartekoak aukeratzeko:\n- Osasun-txartelaren (OTI) zenbakiarekin eskatu behar baduzu, egin klik esteka honetan, eta sartu lehen abizena, Osakidetzako OTI zenbakia, jaiotze-data eta captcha (testu-koadroaren azpian ikusten duzun hitza edo karaktereak sartu behar dituzu).\nDatu guztiak bete ondoren, "Hurrengoa" botoian klik egin. Sartutako daturen bat oker badago edo captcharekin nahastu bagara, berriro bete beharko dugu web-orriak eskatzen diguna.\n- Ziurtagiria eskatu behar baduzu eta osasun-txartelik ez baduzu, egin klik esteka honetan eta sartu lehen abizena, NANa, jaiotze-data eta captcha (testu-koadroaren azpian ikusten duzun hitza edo karaktereak sartu behar dituzu).\nDatu guztiak bete ondoren, "Hurrengoa" botoian klik egin. Hemen ere, gauza bera; sartutako daturen bat oker badago edo captcharekin nahastu bagara, berriro bete beharko dugu web-orriak eskatzen diguna.\n2. URRATSA: SEGURTASUN GAKO BAT SARTZEA\nTxertaketa-ziurtagiria eskatu ondoren, zure telefono mugikorrera iritsiko den gako bat sartu beharko duzu.\nZenbakia zuzena bada, "Bidali gakoa" botoian klik eginda baieztatuko dugu. Web-orria kargatu egingo zaigu, eta testu-koadro berri bat agertuko zaigu gakoa sartzeko. Dena ondo bidean, Eusko Jaurlaritzaren SMS bat iritsiko zaigu berehala aipatutako gakoarekin mugikorrera.\nSMS edo mezu bidez iritsi zaigun gakoa kopiatu, horretarako prestatutako testu-koadroan sartu eta "Hurrengoa" botoia sakatu.\n3. URRATSA: ZIURTAGIRIA SORTZEA\nGakoa sartu ondoren, lehen aldiz sartzen garenean, pantaila berri bat agertuko zaigu gure izen-abizenekin eta taula huts batekin, erregistrorik gabe. Ziurtagiria sortu behar dugu, eta, horretarako, "Ziurtagiria sortu" dioen botoi urdina sakatu behar dugu.\n4. URRATSA: ZIURTAGIRIA DESKARGATZEA\nAzkenik, "Deskargatu" botoi urdina sakatu behar dugu, gure gailuan covid pasaporte digitala lortzeko (pdf formatuan). Dokumentua "Deskargak" karpetan gordeko da, eta bertan sartu beharko dugu eskatzen diguten bakoitzean. Gogoratu inprimitzeko aukera ere badagoela.


hizkuntza | Aniztasuna\nAtzo arrazakeriaren kontra, gaur ere bai\nOstirala, 2013ko martxoaren 22a\nAtzo izan zen Arrazakeriaren kontrako eguna. Gaurkoa ere bai (eta biharkoa, eta etzikoa, …). Emunek ere bat egiten du aldarrikapen horrekin. Ekimen ugari izan ziren Euskal Herrian, horien artean adibidez Donostian egin zen Arrazakeriaren eta Xenofobiaren aurkako martxa.\nGogoeta egiteko, gaurko Berrian Idurre Eskisabelek egindako artikulua dakargu gaurkoan:\nAspaldi ikasi genuen ez dagoela inor azalaren koloreagatik baztertzea baino zatarragorik: Machinen Angelitos negros-ek, Rosa Parksen buseko jarlekuak, Sidney Poitier ederrak, Martin Luther Kingen ametsak eta Free Nelson Mandela-k argitu ziguten bidea.\nHorrenbestez, aspaldi utzi genion arrazista eta xenofobo izateari. Gogotsu besarkatzen ditugu gure zuriaz bestelako larru beltz, horixka eta gorrikarak. Batik bat, gure etxe eta senitarteetara ekarritako umeenak direnean. —Ene, bai polita Ioritz izeneko haur beltx-beltx begi handia !—.\nBeraz, aspalditik gara jator eta irekiak, bidaiatuak: aniztasuna, mutilkulturalitatea, besteen ezagutza eta elkartasuna aldarrikatzen ditugu; iritsi gara herritar normalaren gradura. Badakizue: munduko musiken jaialdiak, munduko ekoizpenen azokak, munduko jatekoen dastaketak.\nAlegia, arrazakeria eta xenofobiatik salbu hazten ditugu gure seme-alabak: begiratu eskoletako testu eta irudiei, gure pailazo jatorren ikuskizun koloretsuei.\nHorregatik, Ionela pozik bizi da gurean, euskara ederrean esan du irratian: Errumanian baino bizimodu hobea duela hemen, asko lagundu dietela eskolan eta udaletxean. Pena batek ihes egin dio, ordea: inork ez du berekin jolastu nahi, inork ez du etxera gonbidatzen. Ijitoa esaten diote ahapeka.\nGalizieraz hitz egin nahi duten galiziar berriak\nAstelehena, 2013ko urtarrilaren 21a\nNik ere Euskaraz Lanean (NEL) Tolosan\nEmun Koop. E. eta Banaiz Bagara elkartea\nDuela hilabete inguru hasi ziren, Ereite elkarteak Tolosan duen egoitzan, hamabost bat lagun euskara ikasten. Munduko hainbat txokotatik datoz, beste ama hizkuntza batzuk dituzte, eta azalaren kolorea ere bai. Guztiek, ordea, badute batzen dituen zerbait: Euskal Herrian bizi eta lan egiten dute, eta euskaraz ikasi nahi dute.


Hemen dira iraileko kedadak! – Booktuberboom_+\nHemen dira iraileko kedadak!\nPosted by booktuberboom on 17 Iraila, 2018\nEuskal Herriko gaztetxoen artean ikus-entzunezkoen bidez irakurtzeko zaletasuna sustatzeko helburuarekin, eta mundu mailan sekulako arrakasta izan duen booktube fenomenoa baliatuz, BOOKTUBERBOOM egitasmoa sortu dugu Eusko Jaurlaritzako Liburutegi Zerbitzuak, Gaztea Irratiak eta Galtzagorri Elkarteak.\nEgitasmoaren helburua EAEko booktuber plataforma sortzea da, hau da, euskal booktuber komunitatearen lehen hazia landatzea. Eta horretarako, zure laguntza behar dugu. EAEko 14 eta 18 urte bitarteko gazteei zuzendutako BOOKTUBERBOOM Lehiaketan -EAEko II. booktuber lehiaketan- parte hartzera animatzen zaitugu. Eta baita, lehiaketa sustatzeko antolatu ditugun booktuber kedadetan parte hartzera ere.\nIraileko kedadak honako leku eta egunetan egingo dira:\n– Irailak 21, ostirala, 11:30etan, Gernikako Elai Alai aretoan.\n– Irailak 26, asteazkena, 11:30etan, Oñatiko liburutegian.\n– Irailak 27, osteguna, 11:30etan, Aguraingo liburutegian.\nEta adi, urrian topaketa gehiago antolatuko ditugu eta…\nBook (liburua) eta tube (Youtube) lotzen dituen bideoa da booktube-a. Hau da, Youtube plataforman zintzilikatzen den liburu bati buruzko kritika edo iruzkina da, liburu baten irakurketa gomendatzeko norberak bere buruari egindako bideo-grabazioa. Baina ba al dakizu booktube bat egiten? Ba al dakizu horretarako zer pauso jarraitu behar diren? Euskal booktuber komunitatearen parte izan nahi baduzu, eta nondik hasi ez badakizu, hementxe duzu ideia batzuk hartzeko aukera. Kedada hauetan Booktube fenomenoa zer den ezagutuko dugu, booktube bat zer den eta nola egiten den ikasiko dugu, eta ikasitakoak praktikan jartzeko aukera ere izango dugu. Animatu, elkarrekin primeran pasako dugu eta!\nBOOKTUBERBOOM Lehiaketan parte hartzeko epea 2018ko azaroaren 22an amaituko da. Parte hartzeko oinarriak blog honetan edo zure herriko Udal Liburutegian izango dituzu eskuragarri.\nAurreko bidalketa Badator EAEko II. Booktuber lehiaketa.\nHurrengo bidalketa Gernikako kedadak utzitako irudiak!


Kirol lehiaketa guzien artean Olinpi-Jokoek badute ikaragarriko fama! Aldi bat baino gehiago fama hori histu badute ere edo diru negozio oker batzuk edo berdin droga istorio nahasi batzuk! Dena den, gure artean jadanik anitz aipu dira 2024ko Olinpi Jokoak, gehienik Parisen eginen direnak. Frantzian izanen direlakotz dira preseski hoinbeste aipu. Eta gure eskualdean aipaldi anitz ukana denbora batez uste baitzuten hor gaindi surf lerra-kiroletako lehiaketak Miarritzen egiten ahalko zirela. Duela zonbait denbora jakin zen, eta hortaz ere arizan ginen, denen buru Tahitin beharrak direla. Tahiti munduaren beste punta batean da nolazpait bainan Frantziaren kondu ekarria da. Beraz, hain urrun izanikan ere, Frantzian izanen dira. Horiek hola, aurten ere badira Olinpi-Jokoak, uda betean hain xuxen, uztailaren 24tik agorrilaren 8rat, eta Japonian beharrak dira. Horiek udako Olinpi- Jokoak bainan nun dira beraz negukoak, elur-tokietan iragaiten direnak? Badira harritzen direnak hori entzutearekin edo hori irakurtzearekin bainan aurten ez da batere neguko Olinpi-Jokorik. Gainerat ez da gauza berria, aspaldixkoan hola izaiten da bainan jendea frango ahanzkor agertzen da frangotan. Neguko joko horiek 1924an sortu ziren eta lehenak muntatu Frantzian, Chamonix herrian. Erabaki zen udakoen urte berean eginen zirela bainan ez toki berean, elur-tokiak behar-eta, ez eta sasoin berean beraz. Errextasun gehiago Badu ja 26 urte aldaketa handi bat izan zela. Arduradunek erabaki zuten neguko Olinpi-Jokoak lau urtetarik eginen zirela, ordu arte bezala, bainan ez udakoen urte berean, bi urteko epea utziz bien artean. Ondorioz, aurten dira udakoak, bainan negukoak duela bi urte izanak Korean eta ondokoak bi urteren buruan beharrak Xinan. Bai eta, hautua ja trenkatua, 2026koak Italian. Adituek diote aldizkatze horrek, bi sailak ez urte berean akulatu behar, gauza frango errexten duela, lana hobeki partikatuz besteak beste. Horiek hola bada gauzaño bat ez dena oraino behinere gertatua bainan noizbait gertatzen ahal litakeena; neguko Olinpi-Jokoak uztailean edo agorrilean egitea, guk uda dugun keinkan, orduan negua izanki jokoak iragan litazkeen herrialdean. Gaztetxoentzat Hasian hasi, beste gauza bat ere behar dugu haatik aipatu. Erran dugu aurten ez dela neguko Olinpi-Jokorik, erran ere zergatik ez den. Salbu hara, bada lehiaketa berezi bat, duela hamar bat urte abiatu sail berria, zointan Olinpi-Joko izena sartzen baita. Hori da Gazteriaren neguko Olinpi-Jokoen saila. Lau urtetarik hori ere, eta udako jokoen urte berean. Horrek ez du batere erran nahi bi urtetarik badirela neguko jokoak. Sail berri hori egina baita arrunt gazteak diren kirolarientzat. 14 eta 18 urte arte hortakoentzat. Ja polliki abiatuak eta aitzina trebatu nahi dutenentzat, gisa hortan errextasun guziak ba lehiaketa horri esker. Aurten bada lehiaketa hori. Edo bazen izaitekotz zereneta ja iragana da. Suisan zen joan den urtarrilean. Arrakasta pollita ukan du. Deneri nagusi errusiar eta suisar gazteak. Balentria gaitzak egin dituena izan da Valerio Jud suisar neska gaztea, 18 urte heldu den uztailean bete behar. Horiek hola, sail hori azkartuz balinbadoa ere, bazterretik batzuk erraiten dute debaldetan ditazkeela horiek oro! Hola segituz alabainan, lurra beti berotuz joanez, ez dela gehiago holako jokorik nihun izaiten ahalko, elurrra eskas izanen dela-eta. Xo, ez gira oraino hortan!


Uztailak 10: Carl Orff | eleizaldemusika\nUztailak 10: Carl Orff\nCalr Orff Munichen jaio zan, 1895eko uztailaren 10ean, eta Munichen hil zan 1982ko martxoaren 29an.\nKonpositore neoklasiko honek haurrentzako musika hezkuntza metodo barri bat asmatu eban: Schulwerk\nBost urtegaz piano ikasketak hasi ebazan, baita txelo eta organoarenak. Baina benetako zaletasuna konposizioan erakutsi eban.\nBere lan ezagunena “Carmina Burana” dogu, XII eta XIII. mendeetako goliardoen olerkietan oinarritua.\nPosted by biotzf on 2012/07/10 in Efemeride musikalak, SARRERAK.


Generik ikertuenak: eta gainontzekoak, zer?\nAzken asteotan gehien ikertu diren geneak zerrendatu eta azaldu ditut. Gizakiok 20.000 genetik gora ditugunez, zerrenda horretan ez dauden gene guzti horiekin zer gertatzen den galde diezadakezue. Eta ene erantzuna, hemen egiten gabiltzan ariketa hau da: ikertzen direnak benetan hainbeste interesa dute eta gainontzekoek ez? Eta, batez ere, zer da interesgarria ikertzeko?\nHasteko, funtzio jakinik gabeko gene asko daude. Asko diot eta ez zenbaki bat jarri, zientifikoagoa dena, zenbat izan daitezkeen ez dakigulako. Sekuentzia batek duen segidagatik jakin badakigu hori gene bat izan daitekeela, hor gene bat dagoela aurresaten da. Gero laborategietan benetako gene bat dela frogatu behar da. Azkenik gene horren funtzioa zehaztu behar da, hau da, zer demontre egiten duen, noiz, nola eta norekin. Eta funtzio jakinik gabeko hainbeste gene daudela ikusita, pausu hauek burutzeko interes handirik ez dagoela dirudi.\nHortaz, zer da interesa? “The Wire”-n Lester Freamonek zioen:\nDroga jarraitzen duzu, droga-menpekoak eta droga-trafikatzaileak lortzen dituzu. Baina dirua jarraitzen hasten zara, eta ez dakizu nora arraio eramango zaituen.\nGakoa hemen dago, geneak aztertzen baditugu datuak eta beren balizko funtzioak eskuratuko ditugu; diruari begira jartzen bagara, auskalo non bukatuko dugun.\nBehin Kanadako ikertzaile baten hitzaldi batean, bere izena ez dut gogoratzen, zera azaldu zigun: aztertu nahi zituen geneak aztertzeko (hitzaldi horretan azaltzen zebilena) behar zuen finantziazioa lortzeko zailtasunak zituela. Kontua zen gene bat minbizian izan zezakeen inplikazioa zela eta, berak antzeko geneetan (familia geniko deitzen duguna, egituraren aldetik oso antzekoak diren geneen multzoa) jomuga jarri zuela, inplikazioren bat ere izan zezaketela proposatuta. Azken finean antzekoak badira, antzeko funtzioak izan dezakete eta, hortaz, interesgarria eta informatiboa izan horiek ikertzea. Bada, zailtasunak zituen finantziazioa lortzeko beste gene horiei erreferentzia egiten zioten artikulu kopurua oso murritza zelako; eta zera esaten zioten “zergatik ez duzu jada bere papera ezaguna den gene hori ikertzen?”. Diruaren zati handi bat jada ezaguna denean sakontzeko ematen bada, oinarri bibliografiko sendoa egotea eskatzen baita, nekez ez dakiguna jakingo dugu, apurrekin egin behar bada.\nAskotan interesa, erabilgarritasuna eta etekina nahasten dira ere. Ikerketa interesgarria izan behar dela esaten denean erabilgarria izan behar duela edo etekina atera behar zaiola esan nahi da. Argi dago gehien ikertzen diren geneak minbiziarekin lotura nahiko sendoa dutelako ikertzen direla. Dirua horretan jartzen dela emaitzak erabilgarriak izan daitezkeelako eta etekin ekonomiko bat izan. Interes zientifikoak ez luke merkataritzaren logika izan behar, jakin-minaren logika baizik.\nEsparruek eragin handia dute honetan ere. Lokalki interesgarria izan daiteke, globalki bost. Eta alderantziz. Genetikan hau oso nabaria da gaixotasunekin lotutako geneetan. Ikerketa gehienak txuritxoekin egiten direnez, gaixotasun batekin lotutako geneak txuritxoei dagozkie, baina ez Afrikarrei edo Asiarrei, non giza-dibertsitate handiena eta giza-dentsitate handiena biltzen diren, hurrenez hurren. Gauza bera gertatzen da gizon eta emakumeen arteko ezberdintasunei ez erreparatzea ondorio genetiko bat ezarri baino lehenago. Badaezpada ere, generoa ere kontutan izan beharko litzateke, gaixotasun batzuetan eragina ezberdina izan baitaiteke. Edo bere oinarri genetikoa aski ezaguna den gaixotasun baten oinarriak populazio berezi batean aztertu nahi denean (euskalduna kasu), lokalki interesgarria izango da eta erabilgarria izango da osasun-erabakiak hartzeko. Baina mundu-mailan ez dio inori axolako, eta, ondorioz, emaitza zientifikoen publikazioa apala izango da. Honek sortuko duena zera da, gero sosa gehiago eskatzerako orduan, aurreko lanaren inpaktua mugatua izan denez, zailtasunak izatea. Zeren inpaktua ez dugu neurtzen gurean duen interesa edo erabilgarritasunagatik, baizik eta mundu-mailan duenagatik. Beno, gure politika zientifikoa nazioarteko editorialek zer den interesgarriaren menpe uzten badugu, hau da gertatzen dena.\nLaburbilduz, geneek pizten duten interesa ez du zertan interes zientifiko soila izan behar. Dirua, inpaktua eta aurrekoak lortzeko egin behar dena egitea garrantzitsuagoak dira. Zientzia ingelesez mintzatzen diren gizon txuri eta burgesek egiten badute, betaurrekoak, esparruak eta interesak horiek dira, ez beste.


Normalean Nafarroako Erriberako baratzeetatik etortzen bada ere, borraja Mediterraneoko belarki-laborea da. 30 eta 70 cm tarteko altuera erdietsi dezake, eta bere zurtoina berde ilun kolorekoa da, mardula, hutsa, ilez estalia eta adarrez josia. Ukitzerakoan latza bada ere, ahosabaian gozoa eta leuna da, ahoan oso urtsua izanik.\nUrte osoan zehar ekoizten den arren, kontsumitzeko urtarorik egokiena uda da. Patatekin jan ohi da, barazki-menestran edo osagarri moduan haragi eta arrainekin batera.\nNafarroako mugetatik at, orain dela gutxi hasi da kontsumitzen kontserban edo freskoa, belar txartzat jotzen baitzen. Bitxikeria gisa, aipatuko dugu erlezain nafarrek barazki hori ereiten dutela erlategien inguruan, landarea laboratzearen ondorioz lortzen den eztiaren.\nGrekoek tristura uxatzeko estimatzen zuten, eta zaldunei eskaintzen zieten torneoetan kemena izan zezaten.


koop – 2 orrialdea – Ilunkaran\nParte-hartzea eta bideragarritasuna zalantzan\nFiled under clp, eredua, eusko jaurlaritza, fagor, koop, kooperatiba, kooperatibismoa, krisia, kudeaketa, lagun-aro, mondragon, parte-hartzea, tapia\nArantza Tapiak esan berri du MONDRAGONen eredua birpentsatu behar dela, eta erabakiak batzar orokorretan hartzeak prozesua moteldu egiten duela. Horrez gain dio MONDRAGONek jo beharko lukeela kanpoko enpresetara ez direlako gai enpresak “reflotatzeko”. Ez naiz ni inor Fagorren hartu diren erabakiak zuzenak izan diren ala ez esateko, baina tesi gaiak ikutu eta ezjakintasunetik hitz egiten … Continue Reading\nFiled under bazkidetza, ebentualak, jabetza, koop, kooperatibismoa, krisia, Nire hausnarketak\nKrisi garaian kooperatibetako bazkideekin zer gertatuko den, hori izan dut blogean mintzagai. Baina, nola ez, guztiok dakigu kooperatibetan ebentualak ere badirela. Beno, oparotasun garaian krisi garaian baino gehiago, jakina. Soldatapekoen figura bera dudan jartzen dutenak asko dira. Zein puntura arte ari gara enplegu kooperatiboa bultzatzen, kooperatibetako langileriaren zati handi bat soldatapekoa denean? MONDRAGONen kasuan %85ekoa … Continue Reading\nPertsonak, norbanakoak, garrantzitsuak dira enpresa/erakunde batean, baita beren garapen pertsonala zein profesionala ere. Halaber, norbanakoen arteko harremana gakoa da, batez ere botere harremana nola gauzatzen den. Botere harremanetan, baina, bi maila bereiz nahi nituzke. Alde batetik, lanpostuan norbanakoak daukan autonomia, egitura horizontala erabakiak hartzerako orduan. Hala, eguneroko jardunean langileak enpresaren jabe sentitzea lor daiteke, eta … Continue Reading\n#errepideakgreban agur eta ohore aita alternatibak arduragabekeria arrasate press arrasate telebista azpikontratazioa bakalhau biziola bizitza erdigunean blogsoviet debagoiena energia-komunitatea enpresa berreskuratuak eraldaketa ESE estatalizazioa Gipuzkoako Foru Aldundia GoiBerri goiena Goierri greba herrigintza ikastolak kapitalismoa komunitatea koop kooperatibismoa koopfabrika koronabirusa langile klasea mokolokom okupazioa Olatukoop Ordizia prekarietatea puntua sareak segregazioa sindikalismoa teknologia tobera zaintza zibergara